cyanic-selkie/wikianc huggingface dataset:
ഷാഫ്റ്റ്‌മെന്റ് (ഏകകം)
ലഘുചിത്രം|231x231ബിന്ദു| മനുഷ്യന്റെ കൈയിൽ നിന്ന് രൂപപ്പെട്ട ഏകകങ്ങളുടെ ഒരു ചിത്രം. ഷാഫ്റ്റ്‌മെന്റ് (1), [[ഹാൻഡ് (ഏകകം)|ഹാൻഡ് (2), പാം (3), ചാൺ (4), ഫിംഗർ (5), ഡിജിറ്റ് (6)]] നീളം അളക്കുന്നതിനായുള്ള ഒരു ആന്ത്രോപിക് ഏകകമാണ് ഷാഫ്റ്റ്മെന്റ്. രണ്ട് കൈപ്പടം ചേർത്തുവെച്ചാലുള്ള അളവാണ് (ഏകദേശം 6 മുതൽ 6.5 ഇഞ്ച്, 15 സെന്റീമീറ്റർ) ഇതിന്റെ മൂല്യം. നീട്ടിയ പെരുവിരന്റെ അഗ്രം മുതൽ കൈപ്പടത്തിന്റെ പാർശ്വം വരെ എന്നും ഒരു അടി അളവിന്റെ പകുതി എന്നും ഈ ഏകകം വിവക്ഷിക്കപ്പെടുന്നു. ഇന്ന് പൊതുവെ ഉപയോഗത്തിലില്ലാത്തതാണ് ഈ ഏകകം.
അവലംബം
വർഗ്ഗം:നീളത്തിന്റെ ഏകകങ്ങൾ വർഗ്ഗം:ആന്ത്രോപിക് ഏകകങ്ങൾ
രാജം പുഷ്പവനം
കർണാടക സംഗീതജ്ഞൻ മധുരൈ പുഷ്പവനം അയ്യരുടെ മകളാണ് രാജം പുഷ്പവനം (1918–1991). മധുരൈ മണി അയ്യർ പിതാവിന്റെ സഹോദരിയുടെ മകനാണ്.
ജീവിതരേഖ
മധുരൈ പുഷ്പവനം അയ്യരുടെയും സുന്ദരത്തമ്മാളുടെയും മകളായി 1918 ൽ മധുരൈയിൽ ജനിച്ചു. രണ്ടാം വയസിൽ പിതാവ് മരണപ്പെട്ടു. കുട്ടിക്കാലത്തേ സംഗീതത്തിൽ തത്പരയായ രാജം പന്ത്രണ്ടാ വയസിൽ, 1930 ൽ ആദ്യ എൽ.പി. റിക്കോർഡ് കൊളബിയ റെക്കോർഡ് കമ്പനിക്കു വേണ്ടി ശബ്ദലേഖനം ചെയ്തു. 1920 കളിൽ തുടങ്ങി 1940 വരെ തിരക്കുള്ള കച്ചേരി ഗായികയായിരുന്നു അവർ. സാമ്പത്തികമായും നല്ല നിലയിലായിരുന്ന അവർ ചെന്നൈ നഗരത്തിന്റെ ഹൃദയഭാഗത്ത് മൈലാപ്പൂരിൽ വലിയ ബംഗ്ലാവ് പണി കഴിപ്പിച്ചു. ഒന്നിലധികം കാറുകളുണ്ടായിരുന്ന അപൂർവ്വ വ്യക്തികളിലൊരാളായിരുന്നു. അക്കാലത്ത് ചെന്നൈ പട്ടണത്തിൽ മൂന്നോ നാലോ വനിതകൾ മാത്രമാണ് കാറോടിച്ചിരുന്നതത്രേ. തെക്കേ ഇന്ത്യയിലെ ആദ്യ വനിതാ സംഗീത സംവിധായികയായിരുന്നു. 1937, ൽ അവർ ഒരു ചലച്ചിത്രത്തിനു വേണ്ടി സംഗീത സംവിധാനം നിർവഹിച്ചു.
വ്യക്തി ജീവിതം
22 ാം വയസിൽ രാമനാട് ദിവാന്റെ മകൻ എസ്.ആർ. വെങ്കടരാമനെ വിവാഹം ചെയ്തു. 1942 ൽ ശ്രീനിവാസൻ എന്ന മകൻ ജനിച്ചു. രാജം ദൂരെ സ്ഥലത്ത് കച്ചേരിക്കായി പോയിരിക്കേ മകൻ ന്യുമോണിയ ബാധയാൽ മരണമടഞ്ഞു. ഇത് പൂർണമായും അവരെ തകർത്തു. 25ാം വയസിൽ കച്ചേരികളെല്ലാം ഉപേക്ഷിച്ച് അവർ ഒതുങ്ങിക്കൂടി. അവർക്ക് നാലു കുട്ടികൾ കൂടിയുണ്ടായിരുന്നു. ഭർത്താവിന്റെ മരണ ശേഷം ആൾ ഇന്ത്യ റേഡിയോയിൽ കുറച്ചു കാലം അവർ പാടുകയുണ്ടായി. വയലിനും വായിച്ചിരുന്ന രാജം മുത്തു കൊണ്ടുള്ള കരകൗശല വിദ്യകളിലും സമർത്ഥയായിരുന്നു. കണ്ണാടി കുപ്പികൾക്കുള്ളിൽ മുത്തുകൾ ഉപയോഗിച്ച് കപ്പൽ മാതൃകകളഅ‍ നിർമ്മിച്ചിരുന്നു
മരണം
1991 ഡിസംബർ 8 ന് സെക്കന്ദരാബാദിലെ രണ്ടാമത്തെ മകന്റെ വസതിയിൽ നിര്യാതയായി.
രാജത്തിന്റെ പാട്ടുകൾ
രാജത്തിന്റെ ചില ഗാനങ്ങൾ യൂ ട്യൂബിലും മറ്റ് വെബ് ദളങ്ങളിലുമായി ലഭ്യമാണ്.
അവലംബം
വർഗ്ഗം:കർണാടകസംഗീതജ്ഞർ വർഗ്ഗം:1918-ൽ ജനിച്ചവർ വർഗ്ഗം:1991-ൽ മരിച്ചവർ വർഗ്ഗം:ഇന്ത്യൻ ചലച്ചിത്രപിന്നണിഗായകർ
ആര രാജൻ
ഇന്ത്യൻ ഉപഭൂഖണ്ടത്തിൽ പ്രത്യേകിച്ച് തെക്കേ ഇന്ത്യയിലെ നീലഗിരിക്കുന്നുകളിൽ കാണപ്പെടുന്ന ഒരു അപൂർവ്വശലഭമാണ് ആരരാജൻ (Indian Awl King). ശാസ്ത്രനാമം: Choaspes benjaminii. ശ്രീലങ്ക, തായ്വാൻ, മലേഷ്യ, മ്യാൻമർ, ജപ്പാൻ എന്നിവിടങ്ങളിലും കാണപ്പെടുന്നു. തിളങ്ങുന്ന പച്ചനിറത്തിലുള്ള ഈ ശലഭത്തിന് 60 mm നീളമുണ്ട്. ഇവയുടെ ലാർവകൾ മിലിയോസ്‌മ ജനുസിലെ സസ്യങ്ങളുടെ ഇലകൾ ഭക്ഷിച്ചു വളരുന്നു.
പുറം കണ്ണികൾ
വർഗ്ഗം:തുള്ളൻ ചിത്രശലഭങ്ങൾ വർഗ്ഗം:കേരളത്തിലെ ചിത്രശലഭങ്ങൾ
കവനപോഷിണി (കവിതാ മാസിക)
ലഘുചിത്രം|1921 ലെ കവർ ആയിരത്തി തൊള്ളായിരത്തി ഇരുപതുകളിൽ കൊല്ലത്തു നിന്നു പ്രസിദ്ധീകരിച്ചിരുന്ന ഒരു ആനുകാലിക പ്രസിദ്ധീകരണമാണ് കവനപോഷിണി. കവിതകളും ശ്ലോകങ്ങളും മാത്രമാണ് ഇതിൽ പ്രസിദ്ധീകരിച്ചിരുന്നത്. "പരിശ്രമം സുഖകാരണം" എന്നതായിരുന്നു മാസികയുടെ മുഖ വാക്യം. ആശ്രാമത്ത് കെ.സി. കേശവനായിരുന്നു പത്രാധിപർ. 1921 ലെ ലക്കത്തിൽ വള്ളത്തോൾ നാരായണ മേനോൻ, എൻ. കുമാരനാശാൻ, മൂലൂർ എസ്. പത്മനാഭപ്പണിക്കർ എന്നിവർ കവിതയെഴുതിയിട്ടുണ്ട്. വരിക്കാരുടെ കവിതകൾ മാത്രമേ ഇവർ പ്രസിദ്ധീകരിച്ചിരുന്നുള്ളൂ.
അവലംബം
വർഗ്ഗം:ആനുകാലിക പ്രസിദ്ധീകരണങ്ങൾ വർഗ്ഗം:കവിത
പുരികം
മനുഷ്യരിൽ, നെറ്റിക്ക് താഴെ രണ്ട് കണ്ണുകൾക്ക് മുകളിലായി കാണപ്പെടുന്ന ഇടതൂർന്ന മുടിയെ പുരികങ്ങൾ എന്ന് വിളിക്കുന്നു. മനുഷ്യരുടെ ശരീരഭാഷയിലെ പ്രധാനഘടകമാണ് പുരികങ്ങളും അവയുടെ ചലനങ്ങളും.
അവലംബം
വർഗ്ഗം:ശരീരാവയവങ്ങൾ
പാമെർ, അലാസ്ക
അമേരിക്കൻ ഐക്യനാടുകളിലെ അലാസ്ക സംസ്ഥാനത്തെ ഒരു ചെറു പട്ടണമാണ് പാമെർ. മറ്റനുസ്ക-സുസിറ്റ്ന ബറോയുടെ ഭരണകേന്ദ്രം പാമെർ പട്ടണത്തിലാണ്. സ്ഥിതിവിവരക്കണക്കുപ്രകാരം ആങ്കറേജ് മെട്രോപോളിറ്റൺ ഏരിയായുടെ ഭാഗമാണ്. 2010 ലെ സെൻസസ് പ്രകാരം ഈ പട്ടണത്തിലെ ജനസംഖ്യ 5,937 ആണ്. പാമെർ പട്ടണം സ്ഥിതി ചെയ്യുന്ന മറ്റനുസ്ക താഴ്വര യിലെ ആദ്യകാല താമസക്കാർ Dena'ina വർഗ്ഗക്കാരും Ahtna Athabaskans വർഗ്ഗക്കാരുമാണ്. ഗ്ലെൻ ഹെവേയിൽ ആങ്കറേജ നഗരത്തിന് 42 മൈൽ വടക്കു കിഴക്കായിട്ടാണ് പാമെർ പട്ടണത്തിന്റെ സ്ഥാനം.
അവലംബം
വർഗ്ഗം:അലാസ്കയിലെ പട്ടണങ്ങൾ
പുൽമൂങ്ങ
പുൽമൂങ്ങയെ   ഇംഗ്ലീഷിൽ  Eastern Grass Owl എന്നു വിളിക്കുന്നു. ശാസ്ത്രീയ നാമം Tyto longimembris.
ഇവയെ ആസ്ത്രേലിയ, ബംഗ്ലാദേശ്, ചൈന, ഫിജി, ഹോങ്കോങ്ങ്, ഭാരതം, ഇന്തൊനേഷ്യ, ജപ്പാൻ, മ്യാന്മാർ, നേപ്പാൾ, ന്യൂ കാലിഡോണിയ, പപ്പുവ ന്യൂ ഗിനിയ, ഫിലിപ്പീൻസ്, തായ്‌വാൻ, വിയറ്റ്നാം എന്നിവിടങ്ങളിൽ കാണുന്നു.
വിവരണം
32-38 സെ.മീ നീളം ഉണ്ട്. പിടയ്ക്ക് 35-42 സെ.മീ നീളമുണ്ട്. ചിറകുകൾക്ക് 100-116 സെ.മീ വലിപ്പമുണ്ട്. പീടയ്ക്ക് 460ഗ്രാം തൂക്കമുണ്ട്. പൂവന് 400 ഗ്രാം. കറുത്ത നിറത്തിലുള്ള വരകൾചിറകിലൂണ്ട്. കൊക്ക് നരച്ചതാണ്. കാലുകളിൽ തൂവലുണ്ട്. മങ്ങിയ പൊട്ടുകളോട് കൂടിയ കടുത്ത തവിട്ടു നിറത്തിലുള്ള മുകൾ ഭാഗമുണ്ട്. കടുത്ത തവിട്ടു നിറത്തിലുള്ള കണ്ണുകളുണ്ട്.ഹൃദയാകൃതിയിലുള്ള മുഖഭാഗം ഉണ്ട്.
വേട്ട
എലികളാണ് പ്രധാന ഭക്ഷ്ണം.
അവലംബം
വർഗ്ഗം:മൂങ്ങകൾ
പൂജപ്പുര രവി
പ്രശസ്തനായ മലയാള ചലച്ചിത്ര അഭിനേതാവായിരുന്നു  എം.രവീന്ദ്രൻ നായർ  എന്നറിയപ്പെടുന്ന ''' പൂജപ്പുര രവി (1936-2023). '1962-ൽ റിലീസായ വേലുത്തമ്പിദളവ എന്ന സിനിമയിലൂടെ മലയാള സിനിമയിൽ അരങ്ങേറിയ രവി 1976-ൽ റിലീസായ അമ്മിണി അമ്മാവൻ'' എന്ന സിനിമയിലെ കഥാപാത്രത്തോടെ മലയാളസിനിമയിൽ സജീവസാന്നിധ്യമായി. വാർധക്യ സഹജമായ അസുഖങ്ങളെ തുടർന്ന് 86-മത്തെ വയസിൽ 2023 ജൂൺ 18ന് രാവിലെ 11:30ന് അന്തരിച്ചു.
ജീവിതരേഖ
തിരുവനന്തപുരം ജില്ലയിലെ പൂജപ്പുരയിലെ ചെങ്കള്ളൂരിലെ കൈലാസ് നഗറിൽ സർക്കാർ ഉദ്യോഗസ്ഥനായിരുന്ന മാധവൻ പിള്ളയുടേയും ഭവാനിയമ്മയുടേയും മകനായി 1936 ഒക്ടോബർ 28ന് ജനനം. ചിന്നമ്മ മെമ്മോറിയൽ ഗേൾസ് സ്കൂൾ, തിരുമല എച്ച്.എസ്.എസ് എന്നിവിടങ്ങളിൽ പഠനം. ഏഴാം ക്ലാസിൽ പഠിക്കുമ്പോൾ ആകാശവാണിയുടെ റേഡിയോ നാടകത്തിൽ അഭിനയിച്ചതോടെ ശ്രദ്ധേയനായി. പിന്നീട് ആകാശവാണിയുടെ ബാലലോകം നാടകങ്ങളിൽ സ്ഥിരസാന്നിധ്യമായി.
നാടകങ്ങളിൽ ശ്രദ്ധേയ വേഷങ്ങൾ കിട്ടിയതോടെ 1962-ൽ മദ്രാസിലെത്തിയ രവി ഏതാനും സിനിമകളിൽ അഭിനയിച്ചു. സിനിമകളിൽ അവസരങ്ങൾ കുറഞ്ഞതോടെ ഗണേഷ് ഇലക്ട്രിക്കൽസ് എന്ന കമ്പനിയിലും ജോലി നോക്കി. പിന്നീട് ജഗതി എൻ.കെ.ആചാരിയുടെ നിർദ്ദേശപ്രകാരം തിരികെ നാട്ടിലെത്തി കലാനിലയം നാടകവേദി നടനായി മാറി. ഏകദേശം പത്ത് വർഷത്തോളം നടനായി കലാനിലയത്തിൽ തുടർന്നു.
തിരുവനന്തപുരം ജില്ലയിലെ പൂജപ്പുര സ്വദേശിയായ എം.രവീന്ദ്രൻ നായർ നാടക നടനായിരിക്കെയാണ് കലാനിലയം കൃഷ്ണൻ നായരാണ് അദ്ദേഹത്തിൻ്റെ പേര് പൂജപ്പുര രവി എന്നാക്കി മാറ്റിയത്. നാടകമേഖലയിൽ അനേകം രവിമാർ ഉള്ളതിനാൽ പൂജപ്പുര എന്ന സ്ഥലപ്പേര് കൂട്ടിച്ചേർക്കുകയായിരുന്നു.
1976-ൽ ഹരിഹരൻ സംവിധാനം ചെയ്ത അമ്മിണി അമ്മാവൻ എന്ന സിനിമയിൽ ശ്രദ്ധേയ വേഷം അവതരിപ്പിച്ചതോടെ രവി മലയാള സിനിമയിൽ സജീവ സാന്നിധ്യമായി.
സത്യൻ, പ്രേംനസീർ, മധു, ജയൻ തുടങ്ങി മമ്മൂട്ടിയും മോഹൻലാലും കഴിഞ്ഞ് പ്രിഥിരാജും ടോവിനോയും ഉൾപ്പെടെയുള്ള വിവിധ തലമുറകൾക്കൊപ്പം അഞ്ച് പതിറ്റാണ്ടോളം അഭിനയരംഗത്ത് സജീവമായിരുന്നു.
പൊട്ടുമുഖൻ നെത്തോലി
കടൽ വാസിയായ ഒരു മൽസ്യമാണ് പൊട്ടുമുഖൻ നെത്തോലി  അഥവാ '''Spotty-Face Anchovy. ''' . ഐ യു സി എൻ പട്ടികപ്രകാരമുള്ള പരിപാലന സ്ഥിതി വേണ്ടത്ര പഠനം നടക്കാത്ത ജീവിവർഗ്ഗങ്ങൾ എന്നാണ്.
പൂജപ്പുര രവി
ജീവിതരേഖ
ജോഷി, പ്രിയദർശൻ, സിബി മലയിൽ, കമൽ, വിനയൻ തുടങ്ങിയ പ്രമുഖ സംവിധായകരുടേയെല്ലാം ആദ്യ സിനിമകളിൽ വേഷമിട്ടു. പ്രിയൻ്റെ നിരവധി സിനിമകളിൽ ശ്രദ്ധേയ വേഷങ്ങൾ രവിയെ തേടിയെത്തി.
പൊട്ടുമുഖൻ നെത്തോലി
കുടുംബം
നെത്തോലി en : Engraulidae (anchovies) കുടുംബത്തിൽപ്പെട്ട മൽസ്യമാണ് ഇവ.
പൂജപ്പുര രവി
ജീവിതരേഖ
ശ്രദ്ധേയമായ ശാരീരിക ആകാരവും ഘനഗാംഭീര്യമുള്ള ശബ്ദവുമാണ് രവിയെ മറ്റുള്ളവരിൽ നിന്ന് വ്യത്യസ്ഥനാക്കുന്നത്. ഹാസ്യകഥാപാത്രങ്ങളുടെ അവതരണത്തിൽ എന്നും ഒരു പടി മുന്നിൽ നിന്നു. കള്ളൻ കപ്പലിൽ തന്നെ എന്ന സിനിമയിലെ സുബ്രമണ്യൻ സ്വാമി എന്ന കഥാപാത്രം രവിയുടെ സിനിമ ജീവിതത്തിലെ എക്കാലത്തെയും മികച്ച വേഷങ്ങളിലൊന്നാണ്.
മലയാള സിനിമയുടെ ബ്ലാക്ക് & വൈറ്റ് കാലഘട്ടത്തിൽ നിന്ന് നിറങ്ങളിലേയ്ക്കുള്ള ചരിത്രത്തിനൊപ്പം സഞ്ചരിച്ച നടൻ കൂടിയാണ് പൂജപ്പുര രവി.
പൊട്ടുമുഖൻ നെത്തോലി
ഇതും കാണുക
വർഗ്ഗം:കേരളത്തിലെ മത്സ്യങ്ങൾ വർഗ്ഗം:നെത്തോലികൾ വർഗ്ഗം:കടൽ മത്സ്യങ്ങൾ
പൂജപ്പുര രവി
ജീവിതരേഖ
ഹാസ്യനടനായും സ്വഭാവനടനായും ദീർഘകാലം മലയാള സിനിമയിൽ നിറഞ്ഞുനിന്ന രവി 2016-ൽ റിലീസായ ഗപ്പിയിലാണ് അവസാനമായി അഭിനയിച്ചത്. മലയാളത്തിൽ ഇതുവരെ 800-ലധികം സിനിമകളിൽ അഭിനയിച്ചിട്ടുണ്ട്.
മരണം
വാർധക്യ സഹജമായ അവശതയെ തുടർന്ന് 2016-ൽ സിനിമ രംഗത്ത് നിന്ന് വിരമിച്ച് തിരുവനന്തപുരത്തെ വീട്ടിൽ വിശ്രമജീവിതത്തിൽ തുടരുകയായിരുന്ന രവി മകൻ വിദേശത്ത് പോയതോടെ 2022 ഡിസംബറിൽ തിരുവനന്തപുരം വിട്ട് മറയൂരിൽ മകളോടൊപ്പം താമസിക്കുകയായിരുന്നു. 2023 ജൂൺ 18ന് പെട്ടെന്നുണ്ടായ ശ്വാസംമുട്ടലിനെ തുടർന്ന് രാവിലെ ആശുപത്രിയിലേക്ക് കൊണ്ട്പോകുന്ന വഴി അന്തരിച്ചു. 2023 ജൂൺ 20ന് ഉച്ചയോടെ തിരുവനന്തപുരം തൈക്കാവ് ശാന്തികവാടത്തിൽ സംസ്കാര ചടങ്ങുകൾ നടന്നു.
പുറം കണ്ണികൾ
വർഗ്ഗം:മലയാളചലച്ചിത്രനടന്മാർ
സായാഹ്നം
right|thumb|കാന‍ഡിലെ ബ്രിട്ടീഷ് കൊളംബിയയിൽ നിന്നുമൊരു സായാഹ്നം thumb|പറമ്പിക്കുളത്തെ ഒരു സായാഹ്നം, [[ഇന്ത്യ|India]] പകലിൻറെ അവസാനഘട്ടമാണ് സായാഹ്നം. സൂര്യൻ അസ്തമിക്കുന്നതിന് മുമ്പുള്ള ഈ സമയം വൈകുന്നേരം എന്നും വിളിക്കുന്നു. വൈകുന്നേരം എന്നത് ദിവസാവസാന സമയമാണ്. സാധാരണയായി ഏകദേശം 5 പി.എം. അല്ലെങ്കിൽ 6 പി.എം. രാത്രി വരെ. ഇത് പകലും രാത്രിയും തമ്മിലുള്ള വ്യത്യസ്ത സമയ പരിധിയുടെ ദൈനംദിന ജ്യോതിശാസ്ത്ര സംഭവമാണ്. കൂടാതെ പകൽ വെളിച്ചം കുറയുന്ന സമയവും ഉച്ചതിരിഞ്ഞും രാത്രിക്കും മുമ്പുമാണ്. സായാഹ്നം ആരംഭിച്ച് അവസാനിക്കുന്നതിന് കൃത്യമായ സമയമില്ല (രാത്രിയ്‌ക്ക് തുല്യമാണ്). ഈ പദം ആത്മനിഷ്ഠമാണെങ്കിലും, സൂര്യാസ്തമയത്തിന് തൊട്ടുമുമ്പാണ് സായാഹ്നം ആരംഭിക്കുന്നതെന്നും സന്ധ്യാസമയത്തും (സൂര്യാസ്തമയവും സന്ധ്യയും വർഷം മുഴുവൻ വ്യത്യാസപ്പെടുന്നു), സാധാരണ ജ്യോതിശാസ്ത്ര സൂര്യാസ്തമയം രാത്രി വരെ നീണ്ടുനിൽക്കുന്നു.
കിങ് ഫഹദ് കോസ്‌വേ
ബഹ്റൈനെയും സൗദി അറേബ്യയെയും ബന്ധിപ്പിക്കുന്ന കടൽച്ചിറയാണ് കിങ് ഫഹദ് കോസ്‌വേ. നാലുവരിപ്പാതയും ഒട്ടേറെ പാലങ്ങളുമടങ്ങുന്ന ഈ പദ്ധതിക്ക് മുഴുവൻ പണവും മുടക്കിയത് സൗദി അറേബ്യയാണ്. സൗദിയിലെ ഖൊബാറിൽ നിന്നാണ് കോസ്‌വേയുടെ തുടക്കം. 1.2 ബില്യൺ ഡോളർ ചെലവുവന്ന കോസ്‌വേ 1986 നവംബർ 25 ന് ഉദ്ഘാടനം ചെയ്തു. 1982 നവംബർ 11 ന് സൗദിയിലെ ഫഹദ് രാജാവും ബഹ്റൈനിലെ ശൈഖ് ഈസാ ബിൻ സൽമാൻ അൽ ഖലീഫയും ചേർന്ന് തറക്കല്ലിട്ട പദ്ധതി അമ്പരിപ്പിക്കുന്ന വേഗത്തിലാണ് പൂർത്തിയായത്. കോസ്‌വേയ്ക്ക് രണ്ടു ഭാഗങ്ങളുണ്ട്. ഖൊബാറിൽ നിന്ന് ബഹ്റൈനിലെ ഉം അൽ നാസൻ ദ്വീപുവരെയുള്ള നീണ്ട പാലവും ഉം അൽ നാസനിൽ നിന്ന് ബഹ്റൈനിലേക്കുള്ള ചെറിയ പാലവും.
സായാഹ്നം
External links
വർഗ്ഗം:അളവുകൾ - അപൂർണ്ണലേഖനങ്ങൾ
പെർസിസ്റ്റന്റ് ജെനിറ്റൽ എറൗസൽ ഡിസോർഡർ
സ്ത്രീകളിൽ ആണ് പിജിഎഡി സംഭവിക്കുന്നത്. പുരുഷന്മാരിലെ പ്രിയാപിസവുമായി ഇതിനെ താരതമ്യം ചെയ്തിട്ടുണ്ട്. പിജിഎഡി അപൂർവ്വമാണ്, കൂടാതെ ഈ രോഗാവസ്ഥയെ കുറിച്ച് ഇപ്പോഴും നന്നായി മനസ്സിലാക്കിയിട്ടില്ല. അതുപോലെ ഈ രോഗം അതിന്റെ നാമകരണവുമായി പൊരുത്തപ്പെടുന്നില്ല. ഹൈപ്പർസെക്ഷ്വാലിറ്റിയിൽ നിന്ന് വേർതിരിക്കപ്പെടുന്ന ഇത് ഉയർന്ന ലൈംഗികാഭിലാഷത്തിന്റെ സവിശേഷതയാണ്.
അടയാളങ്ങളും ലക്ഷണങ്ങളും
പിജിഎഡി മൂലമുണ്ടാകുന്ന ശാരീരിക ഉത്തേജനം വളരെ തീവ്രവും കൂടുതൽ സമയം നീണ്ടുനിൽക്കുന്നതുമാണ്. കാലയളവ് ദിവസങ്ങളോ ആഴ്ചകളോ നിലനിൽക്കും. സമ്മർദം, വേദന, പ്രകോപനം, ഇക്കിളി, ത്രോബിംഗ്, യോനിയിലെ കൺജഷൻ, യോനിയിലെ സങ്കോചങ്ങൾ, ചിലപ്പോൾ സ്വയമേവയുള്ള രതിമൂർച്ഛ എന്നിവ ലക്ഷണങ്ങളിൽ ഉൾപ്പെടുന്നു. മർദ്ദം, അസ്വാസ്ഥ്യം, സ്പന്ദനം, സ്തംഭനം അല്ലെങ്കിൽ ഞെരുക്കം എന്നിവയിൽ ക്ലിറ്റോറിസ്, ലാബിയ, യോനി, പെരിനിയം അല്ലെങ്കിൽ മലദ്വാരം എന്നിവ ഉൾപ്പെടാം. ലൈംഗിക പ്രവർത്തനത്തിൽ നിന്നോ അല്ലെങ്കിൽ തിരിച്ചറിയപ്പെട്ട ഉത്തേജനത്തിൽ നിന്നോ ലക്ഷണങ്ങൾ ഉണ്ടാകാം, മണിക്കൂറുകളോ ദിവസങ്ങളോ ഉള്ള ഒന്നിലധികം രതിമൂർച്ഛകൾ ആശ്വാസം നൽകുന്ന സന്ദർഭങ്ങളിലൊഴികെ രതിമൂർച്ഛയിൽ നിന്ന് മോചനം ലഭിക്കില്ല. രോഗലക്ഷണങ്ങൾ വീട്ടിലോ ജോലിസ്ഥലത്തേയോ തടസ്സപ്പെടുത്താം. ക്രമക്കേട് കാരണം സ്ത്രീകൾക്ക് നാണക്കേടോ ലജ്ജയോ തോന്നാം, ലൈംഗിക ബന്ധങ്ങൾ ഒഴിവാക്കാം. സമ്മർദ്ദം ലക്ഷണങ്ങളെ കൂടുതൽ വഷളാക്കും.
കാരണം
പിജിഎഡി യുടെ കാരണം ഗവേഷകർക്ക് അറിയില്ല, പക്ഷേ ഇതിന് ന്യൂറോളജിക്കൽ, വാസ്കുലർ, ഫാർമക്കോളജിക്കൽ, മനഃശാസ്ത്രപരമായ കാരണങ്ങളുണ്ടെന്ന് അനുമാനിക്കുന്നു. ടാർലോവ് സിസ്റ്റുകൾ ഒരു കാരണമായി ഊഹിക്കപ്പെടുന്നു. പിജിഎഡി ക്ലിറ്റോറൽ പ്രിയാപിസവുമായി ബന്ധപ്പെട്ടിരിക്കുന്നു, പുരുഷന്മാരിലെ പ്രിയാപിസവുമായി ഇതിനെ താരതമ്യപ്പെടുത്തുന്നു. ഇത് വൾവോഡിനിയയ്ക്ക് സമാനമാണ്, കാരണം രണ്ടിന്റെയും കാരണങ്ങൾ നന്നായി മനസ്സിലാകുന്നില്ല, രണ്ടും വളരെക്കാലം നീണ്ടുനിൽക്കും, രണ്ട് അവസ്ഥകളുള്ള സ്ത്രീകൾക്കും ഇത് ശാരീരികമായതിനേക്കാൾ മാനസികമാണെന്ന് പറഞ്ഞേക്കാം. ഇത് റസ്റ്റ്ലസ് ലെഗ്സ് സിൻഡ്രോം (RLS) മായി ബന്ധപ്പെട്ടിരിക്കുന്നു, എന്നാൽ പിജിഎഡി ഉള്ള ഒരു ന്യൂനപക്ഷം സ്ത്രീകൾക്ക് മാത്രമേ റസ്റ്റ്ലസ് ലെഗ്സ് സിൻഡ്രോം ഉള്ളൂ.
രേഖപ്പെടുത്തപ്പെട്ട ചില കേസുകളിൽ, ക്ലിറ്റോറിസിലേക്കുള്ള ധമനികളുടെ പെൽവിക് ആർട്ടീരിയോ-വീനസ് തകരാറുമൂലമാണ് സിൻഡ്രോം ഉണ്ടാകുന്നത്. ഇത്തരം സാഹചര്യങ്ങളിൽ ശസ്ത്രക്രിയ ഗുണം ചെയ്യും. എസ്എസ്ആർഐകളും എസ്എൻആർഐകളും പോലുള്ള ചില മരുന്നുകൾ പിജിഎഡിയെ പ്രേരിപ്പിക്കുകയോ മോശമാക്കുകയോ ചെയ്തേക്കാമെന്നതിന് തെളിവുകളുണ്ട്.
രോഗനിർണയം
പിജിഎഡി രോഗനിർണയം നടത്തുന്നതിന് ഇനിപ്പറയുന്ന അഞ്ച് മാനദണ്ഡങ്ങൾ രോഗികൾ പാലിക്കണം:
ചികിത്സ
പിജിഎഡി 2001 മുതൽ ഗവേഷണം നടത്തിയിട്ടുള്ള രോഗം ആയതിതിനാൽ, ഈ തകരാറിനെ ചികിത്സിക്കുന്നതിനോ പ്രതിവിധി ചെയ്യുന്നതിനോ ഉള്ള രേഖകൾ കുറവാണ്. ചികിത്സയിൽ വിപുലമായ സൈക്കോതെറാപ്പി, സൈക്കോ എഡ്യൂക്കേഷൻ, പെൽവിക് ഫ്ലോർ ഫിസിക്കൽ തെറാപ്പി എന്നിവ ഉൾപ്പെടാം. ഒരു സാഹചര്യത്തിൽ, നിക്കോട്ടിൻ ആസക്തിക്കുള്ള ചികിത്സയായ വരേനിക്ലിൻ ഉപയോഗിച്ചുള്ള ചികിത്സയിൽ നിന്ന് രോഗലക്ഷണങ്ങളുടെ അസ്വാഭാവിക ആശ്വാസം കണ്ടെത്തി. സ്വയംഭോഗം (51%), രതിമൂർച്ഛ (50%), വ്യതിചലനം (39%), ലൈംഗികബന്ധം (36%), വ്യായാമം (25%), കോൾഡ് കംപ്രസ്സുകൾ (13%) എന്നിവയാണ് ഏറ്റവും ആശ്വാസം നൽകുന്ന ചികിത്സാരീതികൾ എന്ന് ഒരു പഠനത്തിൽ റിപ്പോർട്ട് ചെയ്യപ്പെട്ടിട്ടുണ്ട്, ഒരു ഇവ പ്രൊഫഷണലിന്റെ സഹായമില്ലാതെ ചെയ്യാൻ കഴിയും.
ഒരു മെഡിക്കൽ പ്രൊവൈഡർ, പെൽവിക് ഫ്ലോർ ഫിസിക്കൽ തെറാപ്പിസ്റ്റ്, സെക്‌സ് തെറാപ്പിസ്റ്റ് തുടങ്ങിയ പ്രൊഫഷണലുകളുടെ ഒരു ടീം രോഗികളെ സഹായിക്കാൻ പ്രവർത്തിക്കുന്നു. പ്രൊഫഷണലുകളോടൊപ്പം പ്രവർത്തിച്ചതിന് ശേഷം രോഗികൾക്ക് സാധുത അനുഭവപ്പെടുകയും അവരുടെ ലൈംഗിക പ്രവർത്തനം മെച്ചപ്പെട്ടതായും ഒരു പഠനം കണ്ടെത്തി. രോഗലക്ഷണങ്ങളുമായി പൊരുത്തപ്പെടുന്ന ചിന്തകളും വികാരങ്ങളും തിരിച്ചറിഞ്ഞ് അവയെക്കുറിച്ച് വേവലാതിപ്പെടുന്നത് ഒഴിവാക്കിക്കൊണ്ട് പിജിഎഡി-യുമായി ജീവിക്കാൻ തങ്ങളെ അനുവദിക്കുന്നതായി പല രോഗികൾക്കും തോന്നി. ഈ ചികിത്സാ രീതി, അവസ്ഥ മൂലമുണ്ടാകുന്ന ഉത്കണ്ഠ കുറയ്ക്കുന്നതിൽ ശ്രദ്ധ കേന്ദ്രീകരിക്കുകയും, ഫലപ്രദമായ ശ്രദ്ധ തിരിക്കാനും വിശ്രമിക്കുന്നതിനുള്ള സാങ്കേതിക വിദ്യകൾ വികസിപ്പിക്കാനും രോഗിയെ പ്രേരിപ്പിക്കുന്നു.
എപ്പിഡെമിയോളജി
പിജിഎഡി വളരെ അപൂർവമായ ഒരു രോഗമാണ്, ഇത് ഏകദേശം 1% സ്ത്രീകളെ ബാധിക്കുമെന്ന് വിശ്വസിക്കപ്പെടുന്നു. നൂറുകണക്കിന് സ്ത്രീകൾക്ക് പിജിഎഡി ഉണ്ടായിരിക്കാമെന്ന് ഓൺലൈൻ സർവേകൾ സൂചിപ്പിച്ചിട്ടുണ്ടെങ്കിലും, ഡോക്യുമെന്റഡ് കേസ് പഠനങ്ങൾ ഏകദേശം 22 ആയി പരിമിതപ്പെടുത്തിയിരിക്കുന്നു.
ചരിത്രം
പിജിഎഡി-യെ കുറിച്ചുള്ള ആദ്യകാല പരാമർശങ്ങൾ ഹൈപ്പർസെക്ഷ്വാലിറ്റിയുടെ ഗ്രീക്ക് വിവരണങ്ങളായിരിക്കാം (മുമ്പ് "സാറ്റിറിയാസിസ്", "നിംഫോമാനിയ" എന്നറിയപ്പെട്ടിരുന്നത്). പിജിഎഡി ലൈംഗികാഭിലാഷത്തിന്റെ അഭാവമായി വിശേഷിപ്പിക്കുമ്പോൾ, ഹൈപ്പർസെക്ഷ്വാലിറ്റി ഉയർന്ന ലൈംഗികാഭിലാഷമായി വിശേഷിപ്പിക്കപ്പെടുന്നു.
2001-ൽ ഗവേഷകരായ, നഥാനും സഹപ്രവർത്തകരും ചേർന്നാണ് പെർസിസ്റ്റന്റ് സെക്ഷ്വൽ എറവ്സൽ സിൻഡ്രോം എന്ന പദം ഉപയോഗിച്ചത്. 2006-ൽ, ലൈബ്ലം ഈ അവസ്ഥയെ, ജനനേന്ദ്രിയ ഉത്തേജന സംവേദനങ്ങൾ യഥാർത്ഥ ലൈംഗിക ഉത്തേജനത്തിന്റെ ഫലമായുണ്ടാകുന്നതിൽ നിന്ന് വ്യത്യസ്തമാണെന്ന് സൂചിപ്പിക്കാൻ "പെർസിസ്റ്റന്റ് സെക്ഷ്വൽ എറവ്സൽ ഡിസോഡർ" എന്ന് പുനർനാമകരണം ചെയ്തു. ഈ അവസ്ഥയെ ഡിസ്ഫങ്ഷൻ ആയി വർഗ്ഗീകരിക്കാനുള്ള മികച്ച അവസരം നൽകുന്നതിന് പുനർനാമകരണം പരിഗണിക്കപ്പെട്ടു.
മാനസികാരോഗ്യത്തെ ബാധിക്കുന്നത്
സെലക്ടീവ് സെറോടോണിൻ റീഅപ്‌ടേക്ക് ഇൻഹിബിറ്ററുകളുടെ ഉപയോഗം അവസാനിപ്പിച്ചതിന് ശേഷം നിരവധി സ്ത്രീകളിൽ പിജിഎഡി യുടെ ലക്ഷണങ്ങൾ കണ്ടുതുടങ്ങിയതായി ഒരു ചെറിയ പഠനം കണ്ടെത്തി. എന്നിരുന്നാലും സെലക്ടീവ് സെറോടോണിൻ റീഅപ്‌ടേക്ക് ഇൻഹിബിറ്ററുകൾ വീണ്ടും അവതരിപ്പിക്കുന്നത് പിജിഎഡി ലക്ഷണങ്ങൾ മെച്ചപ്പെടുത്തുമോ എന്ന് അറിയില്ല.
പ്രസക്തമായ വ്യവസ്ഥകൾ
പിജിഎഡിയുമായി താരതമ്യപ്പെടുത്തുമ്പോൾ ബാധിതർക്ക് വിപരീത ബുദ്ധിമുട്ടുകൾ ഉണ്ടാകുന്ന ഒരു അവസ്ഥയാണ് പോസ്റ്റ് എസ്എസ്ആർഐ സെക്ഷ്വൽ ഡിസ്ഫംഗ്ഷൻ (പിഎസ്എസ്ഡി).
പുറം കണ്ണികൾ
വർഗ്ഗം:സിൻഡ്രോമുകൾ
മാസ് (മാൽദീവ് ഫിഷ്)
ലഘുചിത്രം| വ്യാവസായികമായി ഉൽപ്പാദിപ്പിക്കുന്ന മാസ് ഉണക്ക മത്സ്യത്തിന്റെ രണ്ട് കഷണങ്ങൾ. മാസ് ( ވަޅޯމަސް  )( ഇംഗ്ലീഷിൽ: Maldives fish) മാലിദ്വീപിലും ലക്ഷദ്വീപിലും പരമ്പരാഗതമായി ഉത്പാദിപ്പിക്കുന്ന ഉണക്കിയ ചൂര മത്സ്യമാണ്. കേരളത്തിൽ ഇതിനെ മാസി എന്നും മാസ്സ് എന്നും മാസ്സ്മിൻ എന്നും ഒക്കെ വിളിക്കുന്നു. മാസ് വെറുമൊരു ഉണക്കമീനല്ല. ഒറ്റനോട്ടത്തിൽ ഒരു മരക്കഷ്ണം പോലെ തോന്നിക്കുന്ന ഈ ഉൽപ്പന്നം, ചൂരമൽസ്യത്തെ കടൽ വെള്ളത്തിൽ പുഴുങ്ങി പുകയിട്ടുണക്കി ഉണ്ടാക്കിയെടുക്കുന്നതാണ്. രണ്ടോ മൂന്നോ വർഷം കേടുകൂടാതെയിരിക്കും എന്നതാണ് മാസിന്റെ പ്രത്യേകത.
ഇത് മാലിദ്വീപിലെ പാചകരീതിയിലും, ശ്രീലങ്കൻ പാചകരീതിയിലും, കൂടാതെ ദക്ഷിണേന്ത്യൻ സംസ്ഥാനങ്ങളുടെയും ലക്ഷദ്വീപ്, കേരളം, തമിഴ്‌നാട് എന്നിവിടങ്ങളിലെ പാചകരീതികളിലും ഉപയോഗിക്കുന്ന ഒരു ഭക്ഷണസാധനമാണ്, മുൻകാലങ്ങളിൽ ഇത് മാലിദ്വീപിൽ നിന്ന് ശ്രീലങ്കയിലേക്കുള്ള പ്രധാന കയറ്റുമതികളിലൊന്നായിരുന്നു. അവിടെ അത്  സിംഹളയിൽ  umbalakaḍa (උම්බලකඩ) എന്നറിയപ്പെടുന്നു. തമിഴില് masikaruvadu (மாசி கருவடு ) എന്നും മലയാളത്തിൽ മാസ് എന്നും മാസി എന്നും മാസ്സ് എന്നും ഒക്കെ ഇത് അറിയപ്പെടുന്നു
മാലദ്വീപിലെ അറ്റോളുകൾക്ക് ചുറ്റുമുള്ള ഇന്ത്യൻ മഹാസമുദ്രത്തിലെ സമൃദ്ധമായ കടലിലും ഇന്ത്യയിലെ ലക്ഷദ്വീപ് കടലിലും, സ്കിപ്ജാക്ക് ചൂര, യെല്ലോഫിൻ ചൂര, ലിറ്റിൽ ടണ്ണി (പ്രാദേശികമായി ലട്ടി എന്നറിയപ്പെടുന്നു), ഫ്രിഗേറ്റ് അയല തുടങ്ങിയ നിരവധി പെലാജിക് മത്സ്യങ്ങൾ (അവ ജീവിക്കുന്നത് അടിത്തട്ടിലും അല്ല, എന്നാൽ തീരത്തിനടുത്തും അല്ല) ലഭ്യമാണ്. ഈ മത്സ്യങ്ങളെല്ലാം മാലിദ്വീപ് ദ്വീപുകളിൽ പരമ്പരാഗതമായി സംസ്‌കരിക്കപ്പെടുന്നു. അവ മാലിദ്വീപുകാരുടെ പ്രധാന ഭക്ഷണ സ്രോതസ്സും വരുമാനവുമാണ്.
പ്രോസസ്സിംഗ് രീതി
ആഴക്കടലിൽ പോയി പോൾ ആൻഡ് ലൈൻ എന്ന് പറയുന്ന രീതിയിലാണ് സാധാരണ ദ്വീപിൽ ചൂര മീൻ പിടിക്കുന്നത്. അതായത് ചൂര കാണപ്പെടുന്ന ഭാഗത്ത് മത്തി പോലെയുള്ള ചെറുമത്സ്യങ്ങൾ നിക്ഷേപിക്കുകയും,ചൂര കൂട്ടമായി വരുമ്പോൾ, ചെറിയ കൊള്ളുതുള്ള തോട്ടികൊണ്ട് മീനുകളെ ബോട്ടിലോട്ട് വലിച്ചിടുന്ന രീതിക്കാണ് പോൾ ആൻഡ് ലൈൻ മെത്തേഡ് എന്ന് പറയുന്നത്. അതുകൊണ്ടുതന്നെ ദ്വീപിലെ ചൂരകൾക്ക് ഹിസ്റ്റമിൻ അംശം വളരെ കുറവാണ്. ഇന്ത്യയിൽ ഇത്തരത്തിലുള്ള രീതിയിൽ ചൂര പിടിക്കുന്നത് ലക്ഷദ്വീപിൽ മാത്രമേയുള്ളൂ. അതിരാവിലെ പുറപ്പെട്ട് ഉച്ചയോടു തിരിച്ചെത്തുന്നതാണ് മത്സ്യബന്ധന രീതി.
മറ്റ് ഉണക്ക മത്സ്യങ്ങളെപ്പോലെ വെറുതെ വെയിലത്തിട്ട് ഉണക്കിയെടുത്തല്ല മാസ് തയ്യാറാക്കുന്നത്. ചൂര മത്സ്യം ശേഖരിച്ചു കഴുകി വൃത്തിയാക്കും. എല്ലാ മത്സ്യങ്ങളെയും ഒരു പരമ്പരാഗത രീതി പിന്തുടർന്ന്, തൊലി കളഞ്ഞ് മുറിച്ച് അതിൻ്റെ ഉൾഭാഗങ്ങൾ കളയുന്നു. തലയും മുള്ളുകളും നീക്കംചെയ്യുന്നു, വയറിന്റെ ഭാഗം വേർതിരിക്കുന്നു. തുടർന്ന് മത്സ്യത്തെ അരി എന്ന് വിളിക്കുന്ന നാല് നീളമുള്ള കഷണങ്ങളായി മുറിക്കുന്നു. ഈ നീളമുള്ള കഷണങ്ങൾ വലിയ യെല്ലോഫിൻ ട്യൂണകളുടെ കാര്യത്തിൽ ചെറിയ ഭാഗങ്ങളായി (ഫോറ്റി ) മുറിക്കാം.
അടുത്തതായി, ചൂരയുടെ ഈ കഷണങ്ങൾ തുടർന്നു നാലു മണിക്കൂർ ഉപ്പുവെളളത്തിലിട്ടു വേവിക്കും. പിന്നീടു പുകയിട്ട് ഉണക്കും. അതുകഴിഞ്ഞ് വെയിലത്ത് ഉണക്കി, മരം പോലെയുള്ള രൂപം നേടുന്നതുവരെ പ്രോസസ്സ് ചെയ്യുന്നു. ഈ രീതിയിൽ ഉണക്കിയാൽ മത്സ്യം ഫ്രിഡ്ജിൽ വയ്ക്കാതെ എത്ര നാൾ വേണമെങ്കിലും സൂക്ഷിക്കാം. മാലിദ്വീപുകാർക്ക് മത്സ്യം സംരക്ഷിക്കാനും സംഭരിക്കാനും മറ്റ് മാർഗങ്ങളില്ലാത്ത കാലത്ത് ഇത് വളരെ പ്രധാനമായിരുന്നു. നന്നായി ഉണങ്ങിയ ശേഷം മാത്രമേ വിപണിയിലേക്ക് എത്തിക്കുകയുള്ളൂ.
ലക്ഷദ്വീപിലെ അറുപത് ശതമാനം ജനങ്ങളും മത്സ്യബന്ധനവുമായി ബന്ധപ്പെട്ടാണ് ജീവിക്കുന്നത്. ഏകദേശം ഒരു ലക്ഷം ടൺ ചൂര ഇവിടുന്ന് ഉല്പാദിപ്പിക്കാൻ പറ്റുമെന്നാണ് സിഎംഎഫ്ആർഐ (CMFRI)യുടെ കണക്ക്. ലക്ഷദ്വീപിലെ കടലുകൾ മാലിന്യമുക്തമായതുകൊണ്ടുതന്നെ ഇവിടെ പിടിക്കുന്ന മത്സ്യങ്ങളും മാലിന്യമുക്തമാണ്.കടലിൽ നിന്ന് ആവശ്യക്കാരിലേക്ക് എത്തുന്നതിനു കാലതാമാസമില്ലാത്തതുകൊണ്ട് മീനിൽ രാസവസ്തുക്കളുടെ പ്രയോഗവും ഇവിടെയില്ല
ലക്ഷദ്വീപിൽ ഉണ്ടാക്കുന്ന മാസ്സ്, ജപ്പാനിലേക്കും ശ്രീലങ്കയിലേക്കും, മലേഷ്യയിലേക്കും കയറ്റി അയക്കുന്നുണ്ട്. "മാസ്" എന്നിവയടക്കമുള്ള വിദേശ രാജ്യങ്ങളിൽ വലിയ കച്ചവട സാധ്യതയുണ്ട്. ലക്ഷദ്വീപിൽ നിന്നും കയറ്റി അയയ്ക്കപ്പെടുന്ന "മാസ്" പ്രധാനമായും എത്തിപ്പെടുന്ന കമ്പോളങ്ങളാണിത്.
വളരെക്കാലം കേടുകൂടാതെ സൂക്ഷിക്കാം എന്ന കാരണത്താൽ, പിടിച്ചുകൊണ്ടു വരുന്ന ചൂരയുടെ വലിയൊരു ശതമാനവും "മാസ്" ഉണ്ടാക്കി സൂക്ഷിക്കുകയാണ് ദ്വീപിൽ പതിവായി ചെയ്യാറുള്ളത്. ലക്ഷദ്വീപിന്റെ പ്രധാന കച്ചവട വിഭവം എന്നതിലുപരി മൽസ്യബന്ധനം നടത്താൻ ബുദ്ധിമുട്ടേറിയ മഴക്കാലത്തു ഭക്ഷണമായും മുൻകാലങ്ങളിൽ "മാസ്" ഉപയോഗിച്ച് പോന്നിരുന്നു. എന്നാൽ “മാസ്” രുചികൾ ഇന്നും ദ്വീപുകാർക്ക്‌ വളരെ പ്രിയമുള്ളവയാണ്. “മാസ്” ചേർത്ത പലഹാരങ്ങളും മറ്റു വിഭവങ്ങളും ലക്ഷദ്വീപിന്റെ നാടൻ രുചികളാണ്.
ഉരുത്തിരിഞ്ഞ ഉൽപ്പന്നങ്ങൾ
ചരിത്രപരമായി,മാസി മത്സ്യം വിറ്റിരുന്നത് കഷണം ( അരി ) ആയിട്ട് ആണ് - ഒരു തടി പോലെ കട്ടിയുള്ള ഒരു നീണ്ട കഷണമായിട്ട്.
കേടായ മാസി കഷണങ്ങൾ ഒരു വലിയ ഉരലും ഉലക്കയും ഉപയോഗിച്ച് പൊടിച്ച് നല്ല തരികകളായി പൊടിക്കും. ആ മാസി തരികൾ പരമ്പരാഗതമായി മാലദ്വീപ് പാചകരീതിയിൽ മാസ് ഹുനി (ചൂര, ഉള്ളി, തേങ്ങ, മുളക് എന്നിവ ഉൾപ്പെടുന്ന ഒരുതരം അരച്ചുണ്ടാക്കുന്ന ചമ്മന്തി) പോലുള്ള പ്രാദേശിക വിഭവങ്ങളിൽ ചേർക്കാൻ ഉപയോഗിച്ചു. മാസ്സ് പുഴുങ്ങാൻ ഉപയോഗിച്ച് വെള്ളം കുറുക്കി മിഹ കുറവ (മീനിന്റെ രക്തം കുറുക്കി എടുക്കുന്നത് - കട്ടിയുള്ള സോസ് ) ഉൽപ്പന്നങ്ങളും നിർമിക്കാറുണ്ട്. മിഹ കുറുവ കറികൾക്കു മീൻരുചി കിട്ടാനായി ഉപയോഗിക്കുന്നു
മാസി മാലദ്വീപ് പാചകരീതിയിൽ കറി, മാസ് ഹുനി, ഗുൽഹ, ബോക്കിബ തുടങ്ങിയ വിഭവങ്ങൾ ഉണ്ടാക്കുമ്പോൾ വ്യാപകമായി ഉപയോഗിക്കുന്നു.
ശ്രീലങ്കൻ പാചകരീതിയിൽ ഉപയോഗം
പല ശ്രീലങ്കൻ വിഭവങ്ങളിലും, പ്രത്യേകിച്ച് വെജിറ്റബിൾ കറികളിൾ, മാസി ഉൾപ്പെടുന്നു. ഇത് കട്ടിയുള്ളതും രുചികരവും പ്രോട്ടീൻ ഘടകവുമായി പ്രവർത്തിക്കുന്നു. ശ്രീലങ്കൻ വിഭവങ്ങളിലെ പ്രധാനപ്പെട്ട വിഭവമായ തേങ്ങാ സാമ്പോളിലും ഇത് ഒരു പ്രധാന ഘടകമാണ്. മറ്റ് വിഭവങ്ങളിൽ ഇത് ചെറിയ അളവിൽ ഉപയോഗിക്കുന്നു, അതിൻ്റെ രുചി തിരിച്ചറിയാൻ കഴിയും. ഭക്ഷണത്തിൽ ഇത് ഒരു പ്രത്യേക ഉമാമി സ്വഭാവം ചേർക്കുന്നു. തെക്കുകിഴക്കൻ ഏഷ്യയിലെ ചെമ്മീൻ പേസ്റ്റുകൾക്കും മീൻ സോസുകൾക്കുമുള്ള ശ്രീലങ്കൻ ഉത്തരമാണ് മാസി.
മാസി ഇപ്പോൾ ചെറിയ പ്ലാസ്റ്റിക് പാക്കറ്റുകളിൽ പായ്ക്ക് ചെയ്യപ്പെടുന്നു. അത് മിക്കവാറും ചതച്ച രൂപത്തിൽ ആയിരിക്കും. മാസി നിരവധി ശ്രീലങ്കൻ വിഭവങ്ങളിൽ ഉപയോഗിക്കുന്നു, ചിലപ്പോൾ അതിന്റെ ശക്തമായ സ്വാദും പ്രധാന ഘടകമായി നിലനിർത്തുന്നു, സിനി സാമ്പൽ പോലെ, ഇത് വായു കടക്കാത്ത പാത്രത്തിൽ സൂക്ഷിക്കുന്നു.
ലക്ഷദ്വീപിലെയും കേരളത്തിലെയും പാചകരീതിയിലുള്ള ഉപയോഗം
ലക്ഷദ്വീപിലെയും കേരളത്തിലെയും മാസ് വിഭവങ്ങളിൽ പലഹാര കടികളിൽ പ്രധാനി മാസ് അപ്പമാണ്. ഉണക്കിപ്പൊടിച്ച് മാസ് ഉപയോഗിച്ചുണ്ടാക്കുന്ന അട പോലെയുള്ള ഒരു പലഹാരമാണിത്. ലക്ഷദ്വീപിലെ മിക്ക വീടുകളിലും വൈകുന്നേരത്തെ പലഹാരമായി ഉണ്ടാവുക ചെറു കഷണം മാസും തേങ്ങ കഷ്ണവുമായിരിക്കും. മാസ്സ് വച്ച് ഉണ്ടാക്കുന്ന അച്ചാറും അതുപോലെതന്നെ ഇട്ടു വെന്തതിനും (മസാല ചോർ) ഒരു പ്രത്യേക രുചിയാണ്. മാസ് മുളകിട്ടത്, ഫ്രൈ, റോസ്റ്റ്, അച്ചാർ, ചമ്മന്തിപ്പൊടി എന്നിവയും രുചികരമായ വിഭവങ്ങൾ ആണ്.
റഫറൻസുകൾ
വർഗ്ഗം:ഉണക്കമീൻ വർഗ്ഗം:മാലദ്വീപ് വർഗ്ഗം:ശ്രീലങ്ക
കാസർഗോഡ് സാരികൾ
കേരളത്തിൽ നിന്നും ഉൽപാദിപ്പിക്കുന്ന ലോകപ്രശസ്തമായ ഒരു സാരിയിനമാണ് കാസർഗോഡ് സാരികൾ. ഈ സാരിക്ക് ഭൂമിശാസ്ത്ര പ്രത്യേകതയുള്ള ഉത്പന്നങ്ങളുടെ ഗുണമേന്മയുടെ അടിസ്ഥാനത്തിലുള്ള കൺട്രോളർ ജനറൽ ഓഫ് പേറ്റൻസിന്റെ ആഗോള അംഗീകാരമുള്ള ഭൗമശാസ്ത്രസൂചികയിൽ ഇടം നേടിയിട്ടുണ്ട്. . കേരളത്തിൽ നിന്നും വസ്ത്രോൽപാദന രംഗത്ത് നിന്ന് നാല് ഇനങ്ങൾക്കാണ് അംഗീകാരം കിട്ടിയത്. അതിലൊന്നാണ് കാസർഗോഡ് സാരികൾ
അവലംബം
വർഗ്ഗം:വസ്ത്രം വർഗ്ഗം:കേരളത്തിലെ ഭൂപ്രദേശസൂചികകൾ വർഗ്ഗം:സാരികൾ
ലിൻഡ ബാർലോ
ലിൻഡ റൂത്ത് ബാർലോ, ഒരു അമേരിക്കൻ എഴുത്തുകാരികുന്നു. അനേകം പുരസ്കാരങ്ങൾ ലഭിച്ചിട്ടുണ്ടാ. 1989 ലെ റൊമാൻസ് റൈറ്റേർസ് ഓഫ് അമേരിക്ക അവാർഡ് “ലീവ്സ് ഓഫ് ഫോർച്ച്യൂൺ” എന്ന അവരുടെ കൃതിക്കാണ് ലഭിച്ചത്.
വൈ.എസ്. ജഗന്മോഹൻ റെഡ്ഡി
2019 മെയ് 30 മുതൽ ആന്ധ്രപ്രദേശ് മുഖ്യമന്ത്രിയായി തുടരുന്ന വൈ.എസ്.ആർ കോൺഗ്രസ് പാർട്ടിയുടെ സ്ഥാപക നേതാവാണ് ''' വൈ.എസ്. ജഗൻ മോഹൻ റെഡ്ഢി ''' എന്നറിയപ്പെടുന്ന ജഗൻ.(ജനനം : 21 ഡിസംബർ 1972)  2009 മുതൽ 2014 വരെ ലോക്സഭാംഗം, 2014 മുതൽ 2019 വരെ നിയമസഭയിലെ പ്രതിപക്ഷ നേതാവ് എന്നീ നിലകളിലും പ്രവർത്തിച്ചു.
ജീവിതരേഖ
മുതിർന്ന കോൺഗ്രസ് നേതാവും ആന്ധ്ര പ്രദേശ് മുൻ മുഖ്യമന്ത്രിയുമായിരുന്ന വൈ.എസ് രാജശേഖര റെഡ്ഢിയുടേയും വിജയമ്മയുടേയും മകനായി 1972 ഡിസംബർ 21ന് ജനനം. ശർമ്മിള ഏക സഹോദരിയാണ്. പ്രാഥമിക വിദ്യാഭ്യാസം ഹൈദരാബാദ് പബ്ലിക് സ്കൂളിൽ പൂർത്തിയാക്കിയ ജഗൻ ബിരുദദാരിയാണ്. രാഷ്ട്രീയത്തിൽ വരുന്നതിന് മുൻപ് ബിസിനസ് രംഗത്തായിരുന്നു പ്രവർത്തനം. തെലുങ്ക് ദിനപത്രമായ സാക്ഷി, ടി.വി ചാനലായ സാക്ഷി ടി.വിയും ജഗൻ്റെ ഉടമസ്ഥതയിലുള്ളതാണ്. ഭാരതി സിമൻസിൻ്റെ പ്രൊമോട്ടറായും പ്രവർത്തിക്കുന്നു.
രാഷ്ട്രീയ ജീവിതം
ആന്ധ്ര പ്രദേശ് മുഖ്യമന്ത്രിയായിരുന്ന വൈ.എസ്. രാജശേഖര റെഡ്ഢി 2009 സെപ്റ്റംബർ രണ്ടിന് ഹെലികോപ്റ്റർ അപകടത്തിൽ മരിച്ചതോടെ അടുത്ത മുഖ്യമന്ത്രിയായി ജഗനെ നിയമിക്കാൻ കോൺഗ്രസിൻ്റെ മുഴുവൻ നിയമസഭാംഗങ്ങളും പ്രമേയം പാസാക്കിയെങ്കിലും കോൺഗ്രസ് ഹൈക്കമാൻ്റ് അത് അംഗീകരിച്ച് കൊടുത്തില്ല.
2009-ൽ പിതാവിൻ്റെ മരണശേഷം ജഗൻ ഒരു അനുശോചന യാത്ര സംഘടിപ്പിച്ചു. ഹൈക്കമാൻ്റ് ഈ യാത്ര ഉപേക്ഷിക്കാൻ ജഗനോട് ആവശ്യപ്പെട്ടെങ്കിലും ജഗൻ വഴങ്ങിയില്ല. ഈ യാത്ര എൻ്റെ ഇഷ്ടപ്രകാരം നടത്തുന്നതാണ് അതിൽ പാർട്ടി ഇടപെടണ്ട എന്നായിരുന്നു ഇതിനെ പറ്റി ജഗൻ്റെ പ്രതികരണം.
കോൺഗ്രസ് നേതൃത്വവും ജഗനും തമ്മിൽ അഭിപ്രായ ഭിന്നത വർധിച്ചതോടെ 2010 നവംബർ 29ന് ലോക്സഭാംഗത്വം രാജിവച്ച് കോൺഗ്രസ് പാർട്ടി വിട്ട ജഗന് പിന്തുണയുമായി മാതാവ്  വിജയമ്മയും നിയമസഭാംഗത്വം രാജിവച്ച് കോൺഗ്രസ് വിട്ടു.
വൈ.എസ്.ആർ. കോൺഗ്രസ്
2011 മാർച്ച് 12ന് ഈസ്റ്റ് ഗോദാവരി ജില്ലയിലുള്ള ജഗൻപേട്ടയിൽ വച്ച് ജഗൻ പുതിയ പാർട്ടി രൂപീകരിച്ചു. തെലുങ്കിൽ യുവജന ശ്രമിക റൈതു കോൺഗ്രസ് പാർട്ടി എന്നറിയപ്പെടുന്ന വൈ.എസ്.ആർ കോൺഗ്രസ്. (മലയാളം : യുവജന തൊഴിലാളി കർഷക കോൺഗ്രസ് പാർട്ടി)
പിന്നീട് ആന്ധ്രയിൽ നടന്ന ഉപ-തിരഞ്ഞെടുപ്പുകളിൽ വമ്പിച്ച ഭൂരിപക്ഷത്തോടെ വൈ.എസ്.ആർ കോൺഗ്രസ് സ്ഥാനാർത്ഥികൾ തിരഞ്ഞെടുക്കപ്പെട്ടു. പുതിയ പാർട്ടി ടിക്കറ്റിൽ വീണ്ടും ലോക്സഭയിലേയ്ക്ക് മത്സരിച്ച ജഗൻ അഞ്ച് ലക്ഷം വോട്ടിൻ്റെ ഭൂരിപക്ഷത്തിന് കടപ്പയിൽ നിന്ന് ജയിച്ചപ്പോൾ പുലിവെണ്ടുല മണ്ഡലത്തിൽ നിന്ന് നിയമസഭാംഗമായി ജഗൻ്റെ മാതാവ് 85,193 വോട്ടുകൾക്ക് ജയിച്ചു.
വൈ.എസ് രാജശേഖര റെഡ്ഢി മുഖ്യമന്ത്രിയായിരുന്ന കാലയളവിൽ റെഡ്ഡി കുടുംബം അനധികൃത സ്വത്ത് സമ്പാദിച്ചു എന്ന കേസിൽ 2012 മെയ് 27ന് സി.ബി.ഐ ജഗനെ അറസ്റ്റ് ചെയ്തു. പിന്നീട് ജയിലിലടക്കപ്പെട്ടതിനെ തുടർന്ന് ആ സമയത്ത് കേന്ദ്രം ഭരിച്ചിരുന്ന കോൺഗ്രസ് പാർട്ടിക്കെതിരെ രാഷ്ട്രീയ വൈരാഗ്യം ആരോപിച്ച് ജയിലിൽ സത്യാഗ്രഹ സമരം നടത്തി. ഈ സമരമാണ് പിന്നീട് തെലുങ്കാന സമരമായി പരിണമിച്ചത്.
2014-ൽ നടന്ന ലോക്സഭ, നിയമസഭ തിരഞ്ഞെടുപ്പുകളിൽ മത്സരിച്ച ജഗൻ്റെ പാർട്ടിക്ക് അധികാരത്തിലെത്താൻ കഴിഞ്ഞില്ല. 2014-ലെ ലോക്സഭ തിരഞ്ഞെടുപ്പിൽ ആകെ 42 സീറ്റുള്ള ആന്ധ്രയിൽ 9 സീറ്റിലാണ് ജയിക്കാൻ കഴിഞ്ഞത്. നിയമസഭയിലേക്ക് നടന്ന തിരഞ്ഞെടുപ്പിൽ 45 % വോട്ട് നേടി ആകെയുള്ള 175 സീറ്റിൽ 70 സീറ്റിൽ ജഗൻ്റെ പാർട്ടി വിജയിച്ചു. 47 % വോട്ടും 117 ഭൂരിപക്ഷം സീറ്റുകളും നേടിയ തെലുങ്ക് ദേശം പാർട്ടിയുമായുളള വോട്ട് വ്യത്യാസം വെറും രണ്ട് ശതമാനം മാത്രമായിരുന്നു.
2014-ൽ നിയമസഭയിലെ പ്രതിപക്ഷ നേതാവായി തിരഞ്ഞെടുക്കപ്പെട്ടതിനു ശേഷം പാർട്ടി പ്രസിഡൻറായ ജഗൻ 3000 കി.മീ ദൈർഘ്യമുള്ള ഒരു യാത്ര സംഘടിപ്പിച്ചു. പ്രജ സങ്കൽപ്പ് യാത്ര എന്നറിയപ്പെടുന്ന പദയാത്രയാണ് ജഗൻ നടത്തിയത്. 2017 നവംബർ 6 ന് യാത്ര കടപ്പ ജില്ലയിലെത്തിയതോടെ വൈ.എസ്.ആർ കോൺഗ്രസ് പുതിയ മുദ്രാവാക്യം ഉയർത്തി. രാവലി ജഗൻ, കാവാലി ജഗൻ(ജഗൻ ഉറപ്പായും വരും, ഞങ്ങൾക്ക് ജഗനെ ആവശ്യമുണ്ട്) കാൽനടയായി നടത്തിയ പദയാത്ര 430 ദിവസങ്ങൾ പിന്നിട്ട് 125 നിയമസഭ മണ്ഡലങ്ങളിലും പ്രവേശിച്ച് 2019 ജനുവരി 9ന് സമാപിച്ചു.
ആന്ധ്ര പ്രദേശ് മുഖ്യമന്ത്രി
2019-ൽ നടന്ന പതിനേഴാമത് ലോക്സഭ തിരഞ്ഞെടുപ്പിലും നിയമസഭ തിരഞ്ഞെടുപ്പിലും വൈ.എസ്.ആർ കോൺഗ്രസ് മികച്ച വിജയം നേടി ചരിത്രം കുറിച്ചു. ആകെയുള്ള 25 ലോക്സഭ സീറ്റിൽ 22-ലും ജയിച്ച വൈ.എസ്.ആർ കോൺഗ്രസ് 175 അംഗ നിയമസഭയിലേക്ക് നടന്ന തിരഞ്ഞെടുപ്പിൽ 151 സീറ്റിലും വിജയിച്ച് മൂന്നിൽ രണ്ട് ഭൂരിപക്ഷം നേടി. സംസ്ഥാന നിയമസഭയിൽ വൈ.എസ്.ആർ കോൺഗ്രസ് ഭരണകക്ഷിയായ തെലുങ്ക് ദേശം പാർട്ടിയെ വെറും 23 സീറ്റിലേക്ക് ചുരുട്ടികെട്ടി. നിയമസഭ തിരഞ്ഞെടുപ്പ് വിജയത്തെ തുടർന്ന് 2019 മെയ് 30ന് ജഗൻ ആദ്യമായി ആന്ധ്ര പ്രദേശ് മുഖ്യമന്ത്രിയായി തിരഞ്ഞെടുക്കപ്പെട്ടു.
ആന്ധ്ര, തെലുങ്കാന വിഭജനത്തിനു ശേഷം സംസ്ഥാന തലസ്ഥാനമായ ഹൈദരാബാദ് തെലുങ്കാനയുടെ തലസ്ഥാനമായി പ്രഖ്യാപിക്കപ്പെട്ടതോടെ അമരാവതിയെ ആന്ധ്ര പ്രദേശിൻ്റെ തലസ്ഥാനമായി ജഗൻ പ്രഖ്യാപിച്ചു. ജഗൻ മുഖ്യമന്ത്രിയായതിനു ശേഷം മുൻ മുഖ്യമന്ത്രിയായിരുന്ന ചന്ദ്രബാബു നായിഡുവിൻ്റെ സ്വപ്ന പദ്ധതിയായ കോടതി, ഭരണസിരാ കേന്ദ്രം, നിയമസഭ എന്നിവയ്ക്ക് മൂന്ന് തലസ്ഥാനങ്ങൾ വേണമെന്ന ആശയം വൈ.എസ്.ആർ കോൺഗ്രസ് മുന്നോട്ട് വച്ചു. കുർണൂലിൽ ഹൈക്കോടതി ആസ്ഥാനം, സംസ്ഥാന തലസ്ഥാനമായ അമരാവതിയിൽ ഭരണസിരാ കേന്ദ്രമായ സെക്രട്ടേറിയറ്റ്, വിശാഖപട്ടണത്ത് നിയമസഭ മന്ദിരം എന്നിങ്ങനെയാണ് വൈ.എസ്.ആർ കോൺഗ്രസ് നേതാവ് ജഗൻ വിഭാവനം ചെയ്യുന്നത്. ഇത്രയും നിർമ്മാണ പ്രവർത്തനങ്ങൾ നടക്കുമ്പോൾ തങ്ങളുടെ വീടും സ്ഥലവും നഷ്ടമാവും എന്നറിഞ്ഞ് ഇതിനെതിരെ ആന്ധ്രയിലെ കർഷകരും ജനങ്ങളും സമരരംഗത്തിറങ്ങിയതോടെ ജഗൻ ഈ പദ്ധതി നടത്തിപ്പ് ഉപേക്ഷിച്ചു.
അവലംബം
വർഗ്ഗം:1970-ൽ ജനിച്ചവർ
പൊമോന
പൊമോന, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത്, ലോസ് ആഞ്ചെലെസ് കൌണ്ടി യിൽ സ്ഥിതിചെയ്യുന്ന ഒരു നഗരമാണ്. ഈ നഗരം പൊമോന താഴ്‍വര യിൽ, ഇൻലാന്റ് എമ്പയറിനും സാൻ ഗബ്രിയേൽ താഴ്‍വരയ്ക്കുമിടയിലായി സ്ഥിതിചെയ്യുന്നു. 2010-ലെ അമേരിക്കൻ സെൻസസ് പ്രകാരം, നഗരത്തിലെ ആകെ ജനസംഖ്യ 149,058 ആയിരുന്നു.
അവലംബം
വർഗ്ഗം:കാലിഫോർണിയയിലെ നഗരങ്ങൾ
വള്ളിത്തക്കാളി
തെക്കേ അമേരിക്കയിലെ ഉഷ്ണമേഖലാവാസിയായ ഒരു വള്ളിച്ചെടിയാണ് വള്ളിത്തക്കാളി. . ബ്രസീലിയൻ നൈറ്റ്‌ഷേഡ് (Brazilian nightshade) എന്ന് അറിയപ്പെടുന്നു. ആവശ്യത്തിന് ഇട നൽകിയാൽ 20 ft (6 m) വരെ ഉയരത്തിൽ പടരാൻ കഴിയും ഈ ചെടിക്ക്. ചൂടിനെ നന്നായി താങ്ങാൻ കഴിവുള്ള ഈ ചെടി പക്ഷേ തണുപ്പിനെ സഹിക്കില്ല. ആൽക്കലോയ്‌ഡുകളായ അട്രോപിൻ, സ്കൊപോലാമിൻ, ഹയോസ്യാമിൻ എന്നിവ അടങ്ങിയതിനാൽ ചെറിയതോതിൽ വിഷമുള്ള ഇവ ഭക്ഷ്യയോഗ്യമല്ല.
ആസ്ത്രേലിയ, ആഫ്രിക്ക, ഇൻഡോചൈന, ശാന്തസമുദ്രദ്വീപുകൾ, ഇന്ത്യ എന്നിവിടങ്ങളിൽ പ്രാദേശികസസ്യങ്ങൾക്കുള്ള ഭീഷണിമൂലവും കന്നുകാലികൾക്കു വിഷബാധയേൽക്കുന്നതിനാലും ഇതിനെ ഒരു അധിനിവേശസസ്യമായിക്കരുതിപ്പോരുന്നു.
പുറത്തേക്കുള്ള കണ്ണികൾ
വർഗ്ഗം:വിഷസസ്യങ്ങൾ വർഗ്ഗം:സൊളാനേസീ
ഹംസിക അയ്യർ
ഇന്ത്യൻ ചലച്ചിത്രപിന്നണി ഗായികയാണ് ഹംസിക അയ്യർ. പൂനെയിൽ ജനിച്ച് മുംബെയിൽ വളർന്ന ഈ ഗായിക 1995ൽ സീ ടി.വി.യിൽ (Zee TV) ക്ലോസപ് അന്താക്ഷരി, സ.രി.ഗ.മ എന്നീ രണ്ട് മ്യുസിക് ഷോകളിൽ പങ്കെടുത്തിട്ടുണ്ട്. മലയാളം, തമിഴ്, കന്നഡ, ഹിന്ദി, ബംഗാളി തുടങ്ങിയ വിവിധ ഭാഷകളിലായി നിരവധി ഗാനങ്ങൾ പാടിയിട്ടുണ്ട്. ജിൻഗ്ൾസ് പാടുന്ന സ്ഥിര ശബ്ദക്കാരിയാണ് ഹംസിക. 2007-ലെ വിധു വിനോദ് ചോപ്രയുടെ ഏകലവ്യ: ദ റോയൽ ഗാർഡ് എന്ന ഹിന്ദി ചലച്ചിത്രത്തിൽ ചന്ദാ രേ.. എന്നു തുടങ്ങുന്ന ഗാനം ഹംസികയെ ഗായിക എന്ന നിലയിൽ തിരിച്ചറിയപ്പെട്ട ആ വർഷത്തെ ഹിറ്റ് പാട്ടുകളിലൊന്നാണ്. ദ മൂൺ സോങ് എന്നാണ് ഈ ഗാനം അറിയപ്പെടുന്നത്.
പുറത്തേയ്ക്കുള്ള കണ്ണികൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1975-ൽ ജനിച്ചവർ വർഗ്ഗം:വനിതാ കർണ്ണാടകസംഗീതജ്ഞർ
ഹൈപ്പർലിങ്ക്
വേൾഡ് വൈഡ് വെബ്‌, ഇന്റ്ററാക്റ്റീവ് മൾട്ടി മീഡിയ വിവരങ്ങൾ തുടങ്ങിയവ വീക്ഷിച്ചുകൊണ്ടിരിക്കുന്നയാൾക്ക് മറ്റൊരു പേജിലോ അതെ പേജിൽ തന്നെ ഉള്ള മറ്റൊരു സ്ഥലത്തോ മൌസ് ക്ലിക്ക് വഴി എത്താൻ സഹായിക്കുന്ന സംവിധാനമാണ് ഹൈപ്പർലിങ്ക്. ബട്ടണുകൾ, ഐക്കൺ, ടാഗുകൾ, അമ്പടയാളം എന്നിങ്ങനെയെല്ലാമുള്ള രൂപത്തിൽ അടയാളസ്ഥാനം സ്ക്രീനിൽ പ്രക്ത്യക്ഷപ്പെടുത്താം. ഇത്തരം സ്ഥാനങ്ങളിലെത്തുമ്പോൾ മൌസ് പൊയ്ന്റെർ വിരൽ ചൂണ്ടിയ രീതിയിൽ ഉള്ള കൈപ്പത്തി അടയാളം ആയി മാറും. ഒരു ഹൈപ്പർലിങ്ക് ഒരു മുഴുവൻ പ്രമാണത്തിലേക്കോ ഒരു ഡോക്യുമെന്റിനുള്ളിലെ ഒരു പ്രത്യേക ഘടകത്തിലേക്കോ പോയിന്റ് ചെയ്യുന്നു. ഹൈപ്പർലിങ്കുകൾ ഉള്ള ടെക്സ്റ്റാണ് ഹൈപ്പർടെക്സ്റ്റ്. ലിങ്ക് ചെയ്തിരിക്കുന്ന വാചകത്തെ ആങ്കർ ടെക്സ്റ്റ് എന്ന് വിളിക്കുന്നു. ഹൈപ്പർടെക്‌സ്‌റ്റ് കാണുന്നതിനും സൃഷ്‌ടിക്കുന്നതിനും ഉപയോഗിക്കുന്ന ഒരു സോഫ്‌റ്റ്‌വെയർ സിസ്റ്റം ഒരു ഹൈപ്പർടെക്‌സ്‌റ്റ് സിസ്റ്റമാണ്, കൂടാതെ ഒരു ഹൈപ്പർലിങ്ക് സൃഷ്‌ടിക്കുന്നത് ഹൈപ്പർലിങ്ക് (അല്ലെങ്കിൽ ലളിതമായി ലിങ്കുചെയ്യാൻ) ആണ്. ഹൈപ്പർലിങ്കുകൾ പിന്തുടരുന്ന ഒരു ഉപയോക്താവ് ഹൈപ്പർടെക്‌സ്റ്റ് നാവിഗേറ്റ് ചെയ്യുകയോ ബ്രൗസ് ചെയ്യുകയോ ചെയ്യും.
ഒരു ഹൈപ്പർലിങ്ക് അടങ്ങിയ പ്രമാണം അതിന്റെ ഉറവിട പ്രമാണം എന്നറിയപ്പെടുന്നു. ഉദാഹരണത്തിന്, വിക്കിപീഡിയ അല്ലെങ്കിൽ ഗൂഗിൾ പോലുള്ള ഒരു ഓൺലൈൻ റഫറൻസ് വർക്കിൽ, ടെക്സ്റ്റിലെ പല വാക്കുകളും നിബന്ധനകളും ആ നിബന്ധനകളുടെ നിർവചനങ്ങളുമായി ഹൈപ്പർലിങ്ക് ചെയ്തിരിക്കുന്നു. ഉള്ളടക്ക പട്ടികകൾ, അടിക്കുറിപ്പുകൾ, ഗ്രന്ഥസൂചികകൾ, അക്ഷരങ്ങൾ, ഗ്ലോസറികൾ എന്നിവ പോലുള്ള റഫറൻസ് മെക്കാനിസങ്ങൾ നടപ്പിലാക്കാൻ ഹൈപ്പർലിങ്കുകൾ പലപ്പോഴും ഉപയോഗിക്കുന്നു.
ചില ഹൈപ്പർടെക്‌സ്റ്റുകളിൽ, ഹൈപ്പർലിങ്കുകൾ ദ്വിദിശയിലാകാം(bi-directional): അവ രണ്ട് ദിശകളിൽ പിന്തുടരാം, അതിനാൽ രണ്ട് എൻഡുകൾ ആങ്കെഴസായും ടാർഗെറ്റുകളായും പ്രവർത്തിക്കുന്നു. മെനി-ടു-മെനി(many to many) ലിങ്കുകൾ പോലെയുള്ള കൂടുതൽ സങ്കീർണ്ണമായ ക്രമീകരണങ്ങൾ നിലവിലുണ്ട്.
ഒരു ഹൈപ്പർലിങ്ക് പിന്തുടരുന്നതിന്റെ റിസൾട്ട് ഹൈപ്പർടെക്സ്റ്റ് സിസ്റ്റത്തിൽ വ്യത്യാസപ്പെടാം, ചിലപ്പോൾ ലിങ്കിനെ തന്നെ ആശ്രയിച്ചിരിക്കും; ഉദാഹരണത്തിന്, വേൾഡ് വൈഡ് വെബിൽ മിക്ക ഹൈപ്പർലിങ്കുകളും ടാർഗെറ്റ് ഡോക്യുമെന്റിനെ പ്രദർശിപ്പിക്കുകയും ഡോക്യുമെന്റിനെ മാറ്റിസ്ഥാപിക്കുകയും ചെയ്യുന്നു, എന്നാൽ ചിലത് ടാർഗെറ്റ് ഡോക്യുമെന്റ് ഒരു പുതിയ വിൻഡോയിൽ (അല്ലെങ്കിൽ, ഒരു പുതിയ ടാബിൽ) തുറക്കുന്നതിന് കാരണമാകുന്നു. മറ്റൊരു സാധ്യത ട്രാൻസ്‌ക്ലൂഷൻ ആണ്, അതിനായി ലിങ്ക് ടാർഗെറ്റ് എന്നത് സോഴ്‌സ് ഡോക്യുമെന്റിനുള്ളിലെ ലിങ്ക് ആങ്കറിനെ മാറ്റിസ്ഥാപിക്കുന്ന ഒരു ഡോക്യുമെന്റ് ശകലമാണ്. ഡോക്യൂമെന്റ് ബ്രൗസ് ചെയ്യുന്ന വ്യക്തികൾ മാത്രമല്ല ഹൈപ്പർലിങ്കുകൾ പിന്തുടരുക, ഈ ഹൈപ്പർലിങ്കുകൾ പ്രോഗ്രാമുകളും സ്വയമേവ പിന്തുടരാനിടയുണ്ട്. ഹൈപ്പർടെക്‌സ്‌റ്റിലൂടെ കടന്നുപോകുന്ന, ഓരോ ഹൈപ്പർലിങ്കും പിന്തുടർന്ന്, വീണ്ടെടുക്കപ്പെട്ട എല്ലാ രേഖകളും ശേഖരിക്കുന്ന പ്രോഗ്രാമിനെ വെബ് സ്പൈഡർ അല്ലെങ്കിൽ ക്രാളർ എന്നറിയപ്പെടുന്നു.
അവലംബം
വർഗ്ഗം:കമ്പ്യൂട്ടർ ശൃംഖലകൾ
മഡോണ ആന്റ് ചൈൽഡ് വിത് സെയിന്റ്സ് ജൂലിയൻ ആന്റ് ലോറൻസ്
മധ്യകാലഘട്ടത്തിൻറെ അവസാനത്തിലെ ഇറ്റാലിയൻ കലാകാരനായിരുന്ന ജെന്റൈൽ ഡാ ഫാബ്രിയാനോ 1423–1425 നും ഇടയിൽ വരച്ച ടെമ്പറ-ഓൺ-ഗോൾഡ് ലീഫ് പാനൽ പെയിന്റിംഗാണ് മഡോണ ആന്റ് ചൈൽഡ് വിത് സെയിന്റ്സ് ജൂലിയൻ ആന്റ് ലോറൻസ്. ഈ ചിത്രം ഇപ്പോൾ ന്യൂയോർക്കിലെ ഫ്രിക് ശേഖരത്തിലാണ്. ഇടതുവശത്ത് ഡീക്കൻസ് ഡാൽമാറ്റിക് വിശുദ്ധ ലോറൻസ് ഒരു രക്തസാക്ഷിത്വത്തിന്റെ ഗ്രിഡിറോൺ പിടിച്ചിരിക്കുന്നു. അതേസമയം വലതുവശത്ത് സെന്റ് ജൂലിയനെയും കാണാം.
ഗോതിക് ചിത്രകല ഉൾക്കൊള്ളുന്ന അഡോറേഷൻ ഓഫ് ദി മാഗിയ്ക്കും നവോത്ഥാന പരാമർശമുള്ള ക്വാറസി പോളിപ്റ്റിച്ചിന്റെയും ഇടയിലുള്ള ഈ ചിത്രം ജെന്റൈലിന്റെ ഫ്ലോറൻ‌ടൈൻ കാലഘട്ടം മുതലുള്ളതാണ്. ഇതിന്റെ യഥാർത്ഥ ഫ്രെയിമിൽ ടസ്കാനിയുടെ ചെറിയ തൂണുകൾ, കൂർത്ത ഇലകൾ, "എസ് [ആൻ] സി [ടസ്] ലോറെ [എൻ] ടിയസ്" ഇ "എസ് [സി] യൂലിയാനസ്" ( സെന്റ് ലോറൻസും സെന്റ് ജൂലിയനും) തുടങ്ങിയ ലിഖിതങ്ങളും കാണാം.
മഡോണയുടെ സിംഹാസനത്തിന്റെ പുറംചട്ട ആർട്ടിസ്റ്റിന്റെ കൊറോണേഷൻ ഓഫ് ദി വിർജീനിലെ സമ്പന്നമായ തുണിത്തരങ്ങളേക്കാൾ ലളിതമാണ്. പകരം ലോറെൻസോ മൊണാക്കോയുടെ ചിത്രങ്ങളെ അനുസ്മരിപ്പിക്കുന്ന വിധത്തിൽ കൂടുതൽ ശിൽപവും ലളിതവുമായ ചുവന്ന മനോഹരമായ തുണി കൊണ്ടലങ്കരിച്ചിരിക്കുന്നതായി കാണിക്കുന്നു. മസാസിയോയുടെ, പ്രത്യേകിച്ച് സാൻ ജിയോവെനലെ ട്രിപ്റ്റിക്ക് പോലുള്ള ഫ്ലോറന്റൈൻ ചിത്രങ്ങളെ പരാമർശിച്ച് വിശുദ്ധരുടെ ഘടന ഏതാണ്ട് ഒരു വശത്താണ്.
അവലംബം
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ വർഗ്ഗം:ജെന്റൈൽ ഡാ ഫാബ്രിയാനോ വരച്ച ചിത്രങ്ങൾ
പാരിസ്ഥിതികരസതന്ത്രം
വർഗ്ഗം:പരിസ്ഥിതി വർഗ്ഗം:രസതന്ത്രം
ബാലരാമപുരം സാരിയും കോട്ടൺ തുണികളും
ബാലരാമപുരം സാരിയും കോട്ടൺ തുണികളും ലോക പ്രശസ്ത കൈത്തറി തുണിത്തരങ്ങളിലുൾപ്പെടുന്നവയാണ്. ഭൂപ്രദേശ സൂചിക പദവി ലഭിച്ച കേരളത്തിലെ ഒരു ഉൽപ്പന്നമാണ് Balaramapuram Sarees and Fine Cotton Fabrics അഥവാ ബാലരാമപുരം സാരിയും കോട്ടൺ തുണികളും.
അവലംബം
വർഗ്ഗം:കേരളത്തിലെ ഭൂപ്രദേശസൂചികകൾ വർഗ്ഗം:ഭൗമസൂചിക പദവി ലഭിച്ച കേരളത്തിലെ ഉൽപ്പന്നങ്ങൾ വർഗ്ഗം:കൈത്തറി ഉൽപ്പന്നങ്ങൾ
ഗുകേഷ് ഡി
ആദ്യകാലജീവിതം
2006 മെയ് 29 ന് തമിഴ്നാട്ടിലെ ചെന്നൈയിലാണ് ഗുകേഷ് ജനിച്ചത്. അദ്ദേഹത്തിന്റെ പിതാവ് രജനികാന്ത് ചെവി, മൂക്ക്, തൊണ്ട എന്നിവയുടെ ശസ്ത്രക്രിയാ വിദഗ്ധനും അമ്മ പത്മ ഒരു മൈക്രോബയോളജിസ്റ്റുമാണ്. ഏഴാം വയസ്സിൽ ചെസ്സ് പഠിച്ചു. ചെന്നൈയിലെ മേൽ അയനമ്പാക്കത്തെ വേലമ്മാൾ വിദ്യാലയത്തിലാണ് പഠിക്കുന്നത്.
കരിയർ
2015 ലെ ഏഷ്യൻ സ്കൂൾ ചെസ് ചാമ്പ്യൻഷിപ്പിന്റെ ഒൻപതുവയസ്സിൽ താഴെയുള്ളവരുടെ വിഭാഗത്തിലും 2018 ലെ ലോക യൂത്ത് ചെസ് ചാമ്പ്യൻഷിപ്പിലും പന്ത്രണ്ടുവയസ്സിൽ താഴെയുള്ളവരുടെ വിഭാഗത്തിലും ഗുകേഷ് ജേതാവായി. 2018-ലെ ഏഷ്യൻ യൂത്ത് ചെസ് ചാമ്പ്യൻഷിപ്പിൽ അണ്ടർ-12 വ്യക്തിഗത റാപ്പിഡ്, ബ്ലിറ്റ്സ്, അണ്ടർ-12 ടീം റാപ്പിഡ്, ബ്ലിറ്റ്സ്, അണ്ടർ-12 വ്യക്തിഗത ക്ലാസിക്കൽ ഫോർമാറ്റുകൾ എന്നിവയിലും അദ്ദേഹം അഞ്ച് സ്വർണ്ണ മെഡലുകൾ നേടി. 2018 മാർച്ചിലെ 34-ാമത് കാപ്പെല്ലെ-ലാ-ഗ്രാൻഡെ ഓപ്പണിൽ അദ്ദേഹം ഇന്റർനാഷണൽ മാസ്റ്റർ പദവിയുടെ ആവശ്യകതകൾ പൂർത്തിയാക്കി.
ഇതുവരെയുള്ള ഏറ്റവും പ്രായം കുറഞ്ഞ ഗ്രാൻഡ്മാസ്റ്റർ എന്ന നിലയിൽ സെർജി കർജാക്കിനെ ഗുകേഷ് ഏറെക്കുറെ മറികടന്നു, എന്നാൽ 17 ദിവസം കൊണ്ട് ആ റെക്കോർഡ് നഷ്ടമായി. 2019 ജനുവരി 15-ന് 12 വയസ്സും 7 മാസവും 17 ദിവസവും പ്രായമുള്ളപ്പോൾ ചരിത്രത്തിലെ ഏറ്റവും പ്രായം കുറഞ്ഞ രണ്ടാമത്തെ ഗ്രാൻഡ്മാസ്റ്ററായി. എന്നിരുന്നാലും, 2022 ലെ കണക്കനുസരിച്ച് അദ്ദേഹം ഇന്ത്യയിലെ ഏറ്റവും പ്രായം കുറഞ്ഞയാളാണ്. 2021 ജൂണിൽ, ജൂലിയസ് ബെയർ ചലഞ്ചേഴ്‌സ് ചെസ് ടൂർ, ഗെൽഫാൻഡ് ചലഞ്ച്, 19-ൽ 14 പോയിന്റുകൾ നേടി അദ്ദേഹം വിജയിച്ചു.
2022 ജൂലൈ 16-ന്, ബിയൽ ചെസ് ഫെസ്റ്റിവൽ ഗ്രാൻഡ്മാസ്റ്റേഴ്സ് ട്രയാത്‌ലോണിന്റെ മൂന്നാം റൗണ്ടിൽ GM ലെ ക്വാങ് ലീമിനെ തോൽപ്പിച്ച് ഗുകേഷ് ചരിത്രത്തിലെ മൂന്നാമത്തെ ഏറ്റവും പ്രായം കുറഞ്ഞ കളിക്കാരനും 2700 എലോ റേറ്റിംഗ് കടക്കുന്ന ആറാമത്തെ ഇന്ത്യൻ കളിക്കാരനുമായി.
പുറത്തേക്കുള്ള കണ്ണികൾ
വർഗ്ഗം:തെലുഗു ജനത വർഗ്ഗം:ഇന്ത്യയിലെ ചെസ്സ് കളിക്കാർ വർഗ്ഗം:ചെസ്സ് ഗ്രാൻഡ്മാസ്റ്റർമാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:2006-ൽ ജനിച്ചവർ
കായലാറ്റ
ദക്ഷിണേഷ്യയിൽ കണ്ടുവരുന്ന ഒരിനം നെ​യ്ത്തുകാരൻ കുരുവിയാണ് കായലാറ്റ   (ഇംഗ്ലീഷ്:Streaked Weaver). ആറ്റക്കുരുവികളുടെ അത്ര വ്യാപകമായി ഇവയെ കണ്ടുവരുന്നില്ല. ആറ്റക്കുരുവികളുടെ ശരീരത്തിന്റെ അടിഭാഗം പോലെ ഇവയുടെ ശരീരത്തിന്റെ അടിഭാഗത്തും പല നിറത്തിലുള്ള വരകൾ കാണാം. Ploceus Manyar എന്നാണ് ശാസ്ത്രനാമം. ഇവ പുല്ലിലാണ് കൂടൊരുക്കുന്നത്. തൂക്കണാം കുരുവിയേക്കാൾ ചെറിയ കൂടുകളാണ് ഇവയുടേത്.
അവലംബം
വർഗ്ഗം:പക്ഷികൾ
കാർഗിൽ വിജയ് ദിവസ്
കാർഗിൽ യുദ്ധത്തിന്റെ വിജയകരമായ പരിസമാപ്തി ഓർമ്മിപ്പിക്കുന്നതിന് ജൂലൈ 26 ന് ഇന്ത്യയിൽ ഓപ്പറേഷൻ വിജയ്‌യുടെ പേരിലുള്ള കാർഗിൽ വിജയ് ദിവസ് ആഘോഷിക്കുന്നു. 1999 ൽ ഈ തീയതിയിൽ പാകിസ്ഥാനെ തുരത്തി, ഇന്ത്യയുടെ നഷ്ടപ്പെട്ട ഉയർന്ന ഔട്ട്‌പോസ്റ്റുകളുടെ നിയന്ത്രണം വിജയകരമായി ഏറ്റെടുത്തു. കാർഗിൽ യുദ്ധം 60 ദിവസത്തിലേറെയായി നടന്നു, ജൂലൈ 26 ന് അവസാനിച്ചു, ഇരുവശത്തും നിരവധി ജീവൻ നഷ്ടപ്പെട്ടു. മുമ്പ് കൈവശം വച്ചിരുന്ന എല്ലാ പ്രദേശങ്ങളുടെയും നിയന്ത്രണം ഇന്ത്യ തിരിച്ചുപിടിച്ചതോടെ യുദ്ധം അവസാനിച്ചു.
ഇന്ത്യാ ഗേറ്റിലെ അമർ ജവാൻ ജ്യോതിയിൽ ഇന്ത്യൻ സൈനികർക്ക് ആദരാഞ്ജലി അർപ്പിക്കുന്ന കാർഗിൽ-സെക്ടറിലും ദേശീയ തലസ്ഥാനമായ ന്യൂഡൽഹിയിലും ഈ ദിനം ആഘോഷിക്കുന്നു. സായുധ സേനയുടെ സംഭാവനകളെ അനുസ്മരിപ്പിക്കുന്നതിനായി രാജ്യമെമ്പാടും പ്രവർത്തനങ്ങൾ സംഘടിപ്പിക്കാറുണ്ട്.
ചരിത്രം
ലഘുചിത്രം| കാർഗിൽ വാർ മെമ്മോറിയലിൽ ഡ്രാസിലെ ഓപ്പറേഷൻ വിജയ്‌യെക്കുറിച്ചുള്ള വിവരണം. 1971 ലെ ഇന്തോ-പാകിസ്താൻ യുദ്ധത്തിനുശേഷം, രണ്ട് അയൽരാജ്യങ്ങളും സൈനിക സേനയുമായി ബന്ധപ്പെട്ട നേരിട്ടുള്ള സായുധ സംഘട്ടനങ്ങളുമായി വളരെക്കാലം ഉണ്ടായിരുന്നു. 1990 കളിൽ, കശ്മീരിലെ വിഘടനവാദ പ്രവർത്തനങ്ങൾ മൂലം സംഘർഷങ്ങളും സംഘർഷങ്ങളും വർദ്ധിച്ചു. അതുപോലെ തന്നെ 1998 ൽ ഇരു രാജ്യങ്ങളും ആണവപരീക്ഷണങ്ങൾ നടത്തുകയും ചെയ്തു. സ്ഥിതിഗതികൾ വിശദീകരിക്കാനുള്ള ശ്രമത്തിൽ ഇരു രാജ്യങ്ങളും 1999 ഫെബ്രുവരിയിൽ ലാഹോർ പ്രഖ്യാപനത്തിൽ ഒപ്പുവെച്ചു. കശ്മീർ പോരാട്ടത്തിന് സമാധാനപരവും ഉഭയകക്ഷിവുമായ പരിഹാരം നൽകുമെന്ന് വാഗ്ദാനം നൽകി. 1998–1999 ലെ ശൈത്യകാലത്ത്, പാകിസ്താൻ സായുധ സേനയുടെ ചില ഘടകങ്ങൾ രഹസ്യമായി പരിശീലനം നൽകുകയും പാകിസ്ഥാൻ സൈനികരെയും അർദ്ധസൈനിക വിഭാഗങ്ങളെയും ഇന്ത്യൻ നിയന്ത്രണ രേഖയുടെ (എൽ‌ഒസി) ഇന്ത്യൻ ഭാഗത്തേക്ക് അയയ്ക്കുകയും ചെയ്തു. നുഴഞ്ഞുകയറ്റത്തിന് "ഓപ്പറേഷൻ ബദ്രി" എന്ന കോഡ് ഉണ്ടായിരുന്നു. പാകിസ്താൻ കടന്നുകയറ്റത്തിന്റെ ലക്ഷ്യം കശ്മീരും ലഡാക്കും തമ്മിലുള്ള ബന്ധം വിച്ഛേദിക്കുകയും ഇന്ത്യൻ സേന സിയാച്ചിൻ ഹിമാനികളിൽ നിന്ന് പിന്മാറാൻ ഇടയാക്കുകയും ചെയ്യുക എന്നതായിരുന്നു. മേഖലയിലെ ഏത് പിരിമുറുക്കവും കശ്മീർ പ്രശ്‌നത്തെ അന്താരാഷ്ട്രവൽക്കരിക്കുമെന്നും ഇത് വേഗത്തിൽ പരിഹാരം കാണാൻ സഹായിക്കുമെന്നും പാകിസ്ഥാൻ വിശ്വസിച്ചു.
തുടക്കത്തിൽ, നുഴഞ്ഞുകയറ്റത്തിന്റെ സ്വഭാവത്തെക്കുറിച്ചോ വ്യാപ്തിയെക്കുറിച്ചോ കാര്യമായ അറിവില്ലാത്തതിനാൽ പ്രദേശത്തെ ഇന്ത്യൻ സൈനികർ നുഴഞ്ഞുകയറ്റക്കാർ ജിഹാദികളാണെന്ന് കരുതി ഏതാനും ദിവസങ്ങൾക്കുള്ളിൽ അവരെ കുടിയൊഴിപ്പിക്കുമെന്ന് പ്രഖ്യാപിച്ചു. എൽ‌ഒ‌സിയിൽ മറ്റിടങ്ങളിലും  നുഴഞ്ഞുകയറ്റം കണ്ടെത്തിയതും നുഴഞ്ഞുകയറ്റക്കാർ പ്രയോഗിച്ച തന്ത്രങ്ങളിലെ വ്യത്യാസവും ആക്രമണ പദ്ധതി വളരെ വലിയ തോതിലാണെന്ന് ഇന്ത്യൻ സൈന്യത്തിന് മനസ്സിലായി. 200,000 ഇന്ത്യൻ സൈനികരെ അണിനിരത്തി ഇന്ത്യാ ഗവൺമെന്റ് പ്രതികരിച്ചു. പാക്കിസ്ഥാൻ ഭാഗത്തെ നിവധി പേരുടെ മരണത്തിന് കാരണമായ യുദ്ധത്തിൽ, ഇന്ത്യൻ സായുധ സേനയിലെ 527 സൈനികർക്കും  ജീവൻ നഷ്ടപ്പെട്ടു. 1999 ജൂലൈ 26 ന് യുദ്ധം ഔദ്യോഗികമായി അവസാനിച്ചു. കാർഗിൽ യുദ്ധ വീരന്മാരുടെ ബഹുമാനാർത്ഥം എല്ലാ വർഷവും ജൂലൈ 26 നാണ് കാർഗിൽ വിജയ് ദിവാസ് ആഘോഷിക്കുന്നത്. ref>
അവലംബം
വർഗ്ഗം:ജൂലൈ മാസത്തെ വിശേഷദിനങ്ങൾ വർഗ്ഗം:ഇന്ത്യയുടെ സൈനികചരിത്രം
സാരാനാഥ്
ഉത്തർപ്രദേശിലെ വാരാണാസിക്കു സമീപമുള്ള ഒരു നഗരമാണ് സാരാനാഥ് (സംസ്കൃതം: सारनाथ). ഗംഗ-ഗോമതി നദികളുടെ സംഗമസ്ഥാനത്താണ് ഈ നഗരം സ്ഥിതിചെയ്യുന്നത്. ബുദ്ധമതസ്തരുടെ ഒരു പുണ്യതീർത്ഥാടന കേന്ദ്രമാണ് സാരാനാഥ്. ഭഗവാൻ ശ്രീബുദ്ധൻ ആദ്യമായി ധർമപ്രഭാഷണം അരുൾചെയ്തത് സാരാനാഥിൽവെച്ചായിരുന്നു. ഇവിടെനിന്നും 1 കി.മീ അകലെയുള്ള സിൻഹ്പുർ എന്നഗ്രാമത്തിലാണ് 11-ആമത്തെ ജൈനതീർത്ഥങ്കരനായ ശ്രേയനാശ്നാഥൻ ജനിച്ചത്. അദ്ദേഹത്തിനു സമർപ്പിച്ചിരിക്കുന്ന ഒരു ക്ഷേത്രവും ഇവിടെ സ്ഥിതിചെയ്യുന്നു. ബുദ്ധമതസ്തരുടെപോലെ ജൈനരുടേയും ഒരു തീർത്ഥാടനകേന്ദ്രംകൂടിയാണ് സാരാനാഥ്.
റോക്കറ്റുകളുടെ പട്ടിക
അനേക തരം റോക്കറ്റുകളുണ്ട്. താഴെകാണുന്ന ലേഖനങ്ങളിൽ വിവിധ തരം റോക്കറ്റുകളുടെ പട്ടിക കൊടുത്തിരിക്കുന്നു:
സാരാനാഥ്
ബി സി രണ്ടാം നൂറ്റാണ്ട് മുതലുള്ള ബുദ്ധമത പ്രതിമകളും സ്തൂപങ്ങളും സ്മാരകങ്ങളും നിറഞ്ഞ സ്ഥലമാണ് സാരാനാഥ്. ബുദ്ധമത അനുയായികളുടെയും ചരിത്രാന്വേഷകളുടെയും പുരാവസ്തു ഗവേഷകരുടെയും ഇഷ്ട കേന്ദ്രങ്ങളിൽ ഒന്നാണ് ഇവിടം. ചൗമണ്ടി സ്തൂപമാണ് സാരനാഥിലെ ഒരു പ്രധാന ആകർഷണം. അശോക സ്തംഭം ഉൾപ്പെടെ നിരവധി പ്രത്യേക കാഴ്ചകൾ ഇവിടെയുണ്ട്. സാരാനാഥ് മ്യൂസിയം, മുളകാന്ത കുടി വിഹാർ, കഗ്യു ടിബറ്റൻ മൊണാസ്ട്രി, തായ് ക്ഷേത്രം എന്നിവയും സാരാനാഥിലെ കാഴ്ചകളാണ്
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ ദേശീയപ്രാധാന്യമുള്ള സ്മാരകങ്ങൾ
റോക്കറ്റുകളുടെ പട്ടിക
ഇതും കാണുക
വർഗ്ഗം:റോക്കറ്റുകളും മിസൈലുകളും
കണിച്ചുകുളങ്ങര
ആലപ്പുഴ ജില്ലയിലെ ചേർത്തല താലൂക്കിലെ ഒരു ഗ്രാമമാണ് കണിച്ചുകുളങ്ങര. ദേശീയപാത 47-ൽ ആലപ്പുഴയ്ക്കും ചേർത്തലയ്ക്കും ഇടയ്ക്കാണ് ഈ ഗ്രാമം സ്ഥിതി ചെയ്യുന്നത്.
കണിച്ചുകുളങ്ങര ക്ഷേത്രം
ഇന്ന് കേരളത്തിലെ പ്രശസ്തമായ ക്ഷേത്രങ്ങളിൽ ഒന്നാണ് കണിച്ചുകുളങ്ങര ദേവീക്ഷേത്രം. ഇവിടുത്തെ ഉത്സവം അതിലെ പുഴുക്ക് വഴിപാട്, വെടിക്കെട്ട്, കുട്ടികളെ ചിക്കരയിരുത്തുന്ന ചടങ്ങ് തുടങ്ങിയവ പ്രസിദ്ധമാണ്.
വിദ്യാലയങ്ങൾ
കണിച്ചുകുളങ്ങരയിൽ വളരെ വിപുലമായ വിദ്യാഭ്യാസ സൌകര്യങ്ങൾ ഉണ്ട്.ദേവസ്വത്തിൻറെ കീഴിലായി 2 ഹൈസ്കൂളുകളും,ഒരു ഹയർ സെക്കണ്ടറി സ്കൂളും,ഒരു ഇംഗ്ലീഷ് മീഡിയം ഹൈസ്കൂളും,വൊക്കേഷണൽ ഹയർ സെക്കണ്ടറി സ്കൂളും പ്രവർത്തിക്കുന്നു.പരിസര പ്രദേശങ്ങളിലായി മറ്റ് 3 ഹയർ സെക്കണ്ടറി സ്കൂളുകളും,ഒരു സി.ബി.എസ്.ഇ സെൻട്രൽ സ്കൂളും, 2 കോളേജുകളും ഉണ്ട്.
മണത്തല
കേരളത്തിലെ തൃശ്ശൂർ ജില്ലയിലെ ചാവക്കാട് നഗരസഭയിൽ, 20ആം ഡിവിഷനിൽ ഉൾപ്പെടുന്ന ഗ്രാമമാണ് മണത്തല.
ജനസംഖ്യ
ഏകദേശം, 32000 ആളുകൾ ഇവിടെ താമസിക്കുന്നുണ്ട്.
സാമൂഹിക- സാമ്പത്തികശാസ്ത്രം
തെങ്ങ് കൃഷിയും മത്സ്യകൃഷിയും ആണ് ഇവിടെത്തെ പ്രധാന ഉപജീവനമാർഗം. വ്യാപാരികളും വഴിയോരകച്ചവടക്കാരും ഇതര തൊഴിൽ മേഖലയിലുള്ളവരും ഇവിടെയുണ്ട്. അറബിക്കടലിൻറെയും പെരിങ്ങാട് പുഴയുടെയും അഴിമുഖമുള്ള ചാവക്കാട് ബീച്ചും ബീച്ചിൻറെ മറുവശത്തായി സ്ഥിതിചെയ്യുന്ന ഔഷധസസ്യമായ രാമച്ചത്തിൻറെ വിശാലമായ കൃഷിയിടവും മണത്തല വില്ലേജിനെ സമ്പുഷ്ടമാക്കുന്നു. ഹിന്ദു- മുസ്ലിം സാമുദായിക സൗഹാർദ്ദത്തിന് പേരുകേട്ട മണത്തല തൃശ്ശൂരിലെ മികച്ച ഒരു പിക്നിക് സ്പോട്ടുകൂടിയാണ്.
ഭൂമിശാസ്ത്രം
തൃശ്ശൂർ നഗരത്തിൽ നിന്നും ഏകദേശം 29 കിലോമീറ്ററും ഗുരുവായൂർ ശ്രീകൃഷ്ണസ്വാമിക്ഷേത്രത്തിൽ നിന്നും ഏകദേശം 5 കിലോമീറ്ററും ദൂരമുണ്ട് ഈ ഗ്രാമത്തിലേക്ക്. ചാവക്കാട് നഗരത്തിൽ നിന്നും ഏകദേശം ഒരു കിലോമീറ്റർ അകലത്തിൽ, ദേശീയപാത 66ൻറെ ഇരുവശങ്ങളിലുമായി ഈ ഗ്രാമം സ്ഥിതി ചെയ്യുന്നു.
പുറത്തേക്കുള്ള കണ്ണികൾ
വർഗ്ഗം:തൃശ്ശൂർ ജില്ലയിലെ നഗരപ്രാന്തങ്ങൾ വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
റിപ്ളിമൂങ്ങ
റിപ്ലിമൂങ്ങയ്ക്ക്   ഇംഗ്ലീഷിൽ  Sri Lanka bay owl എന്നാണ് പേര്. ശാസ്ത്രീയ നാമം Phodilus assimilis. തെക്കു കിഴക്കൻ ഏഷ്യയിൽ പരക്കെ കാണുന്നു. ഇവയ്ക്ക് കുറേ ഉപജാതികളുണ്ട്.
ചെറുപക്ഷികൾ, ചെറിയ സസ്തനികൾ, തവളകൾ, ഉരഗങ്ങൾ, പ്രാണികൾ എന്നിവയാണ് ഭക്ഷണം.
വിവരണം
ഹൃദയാകൃതിയിലുള്ള മുഖമുണ്ട്. ചെവിപോലുള്ള ഭാഗവമുണ്ട്. മങ്ങിയ തവിട്ടു നിറമാണ്. കറുപ്പും മഞ്ഞയും കുത്തുകളുള്ള കടുത്ത തവിട്ടു നിറം. 23-33 സെ.മീ നീളം. 255[308 ഗ്രാം തൂക്കം. Oriental bay owl.jpg
വിതരണം
തെക്കുകിഴക്കൻ ഏഷ്യയിൽ വടക്കു കിഴക്കൻ ഇന്ത്യ മുതൽ തെക്കു കിഴക്കൻ ചൈന വരെ. വിയറ്റ്നാം, തായ്ലന്റ്, മ്യാന്മാർ ശ്രീലങ്ക, തെക്കു പടിഞ്ഞാറൻ ഇന്ത്യ എന്നിവിടങ്ങളിൽ കാണുന്നു.
പ്രജനനം
പ്രജനന കാലം ദേശത്തിനനുസരിച്ച് മാറ്റമുണ്ട്. മരപ്പൊത്തുകളിൽ 3-5 മുട്ടകളിടും
അവലംബം
വർഗ്ഗം:മൂങ്ങകൾ
നിക്കോളോ കോണ്ടി
പതിനഞ്ചാം ശതകത്തിന്റെ ആദ്യ പകുതിയിൽ മധ്യപൂർവദേശങ്ങളും ഇന്ത്യയും ദക്ഷിണപൂർവദേശങ്ങളും ചൈനയും സന്ദർശിച്ച ഇറ്റാലിയൻ വ്യാപാരിയാണ് നിക്കോളൊ ഡ കോണ്ടി (1395–1469). യാത്രാവേളകളിൽ പലപ്പോഴും ആത്മരക്ഷാർഥം ഇസ്ലാം മതവിശ്വാസിയായി അദ്ദേഹത്തിന് ജീവിക്കേണ്ടിവന്നു. സ്വദേശത്ത് തിരിച്ചെത്തിയശേഷം കോണ്ടി മാർപ്പാപ്പയെകണ്ട് പരിഹാരമാർഗ്ഗം ആരാഞ്ഞപ്പോൾ പ്രായശ്ചിത്തമെന്നോണം യാത്രകളെ പറ്റി സവിസ്തരം പ്രതിപാദിക്കാനാണ് മാർപ്പാപ്പ കല്പിച്ചത്. അങ്ങനെ കോണ്ടി പറഞ്ഞതെല്ലാം താൻ എഴുതിയെടുത്തതാണെന്ന് മാർപ്പാപ്പയുടെ സെക്രട്ടറി പോജിയോ ബ്രാചിയോലിനി പുസ്തകത്തിന്റെ മുഖവുരയിൽ പറയുന്നു.
വെനീസിൽ നിന്നു പുറപ്പെട്ട് കോണ്ടി ഡമാസ്കസിൽ താമസിച്ച് അറബിക്കും ഒർമൂസിൽ താമസിച്ച് പേർഷ്യൻ ഭാഷയും പഠിച്ചു. അറേബ്യൻ കടലിലൂടെ ഗുജറാത്തിലെ കാംബയയിലെത്തി അവിടെ ഇരുപതു ദിവസങ്ങൾ ചെലവിട്ടു. പിന്നീട് പാചമറിയ, എലി എന്നീ തീരപ്രദേശങ്ങൾ സന്ദർശിച്ചശേഷം ബിസനെഗലിയ (വിജയനഗരം) എന്ന പട്ടണത്തിലെത്തി. ഇത് 1421-ലോ 22ലോ ദേവരായ രണ്ടാമൻ രാജവാഴ്ച ആരംഭിച്ച കാലത്തായിരിക്കണം എന്നാണ് അനുമാനിക്കപ്പെടുന്നത്. വിജയനഗര സാമ്രാജ്യത്തിലൂടെ സഞ്ചരിച്ച് ഇന്ത്യയുടെ കിഴക്കൻ തീരത്തെത്തി. അവിടന്ന് കടൽ മാർഗ്ഗം ദക്ഷിണ പൂർവദേശങ്ങളിലേക്ക് യാത്ര തിരിച്ചു. തിരിച്ചു പോകുന്ന വഴിക്കാണ് സിലോണും, കൊച്ചിയും കോഴിക്കോടും സന്ദർശിച്ചത്.
1421-ൽ ആരംഭിച്ച യാത്ര അവസാനിച്ചത് 1439-ലാണ്. കോണ്ടിയുടെ യാത്രക്കുറിപ്പുകളെ അടിസ്ഥാനമാക്കി ഭൂപടങ്ങൾ നിർമ്മിക്കപ്പെട്ടു.
പുറത്തേയ്ക്കുള്ള കണ്ണികൾ
വർഗ്ഗം:ഇന്ത്യയിലെത്തിയ സഞ്ചാരികൾ വർഗ്ഗം:1395-ൽ ജനിച്ചവർ വർഗ്ഗം:1469-ൽ മരിച്ചവർ
ബാൻജി
ഓവിരാപ്ട്ടെർ വിഭാഗത്തിൽ പെട്ട ഒരു ദിനോസർ ആണ് ബാൻജി. ചൈനയിൽ നിന്നും ആണ് ഫോസ്സിൽ കണ്ടു കിട്ടിയത്. അന്ത്യ ക്രിറ്റേഷ്യസ് കാലത്ത് ആയിരുന്നു ഇവ ജീവിച്ചിരുന്നത്. കണ്ടു കിട്ടിയിടുള്ള ഫോസ്സിൽ ഭാഗങ്ങൾ തലയോടിയും കിഴ്താടിയും ആണ്. ഹോലോ ടൈപ്പ് IVPP V 16896, ഫോസ്സിൽ ശേഖരണത്തിൽ പുതുമുഖം ആയ ഒരാൾക്ക് ആണ് ഇവ കിട്ടിയതു. തലയിൽ ഉയർന്ന് നിൽകുന്ന ആവരണം ഉണ്ടായിരുന്നു ഇവയ്ക്ക്.
പോർട്ട്‌ലൻഡിയ ഹാരീസി
സപുഷ്പികളിൽ റുബിയേസീ കുടുംബത്തിലെ ഒരു ജനുസ്സായ പോർട്ട്‌ലൻഡിയയിലെ ഇനമാണ് പോർട്ട്‌ലൻഡിയ ഹാരീസി - Portlandia harrisii. ഇത് തദ്ദേശീയമായി ജമൈക്കയിൽ കാണപ്പെടുന്നു. ജമൈക്കയിലെ ക്ലാരെൻഡോൺ, സെന്റ് ആൻ പാരീഷ് എന്നിവിടങ്ങളിലാണ് ഇവയുടെ ആവാസമേഖല. തുറന്ന വനപ്രദേശങ്ങളിലും ചുണ്ണാമ്പുകൽ പ്രദേശങ്ങളിലുമാണ് ഇവയുടെ സ്വാഭാവിക ആവാസ മേഖല.
അവലംബം
വർഗ്ഗം:പോർട്ട്‌ലൻഡിയ
സണ്ണി ജോസഫ്
2011 മുതൽ പേരാവൂർ നിയമസഭാമണ്ഡലത്തെ പ്രതിനിധീകരിക്കുന്ന കോൺഗ്രസ്(ഐ) എം.എൽ.എയാണ് അഡ്വക്കറ്റ് സണ്ണി ജോസഫ്.
ജീവിതരേഖ
ഇടുക്കി ജില്ലയിലെ തൊടുപുഴയിൽ ജോസഫിന്റേയും റോസക്കുട്ടിയുടേയും മകനായി 1952 ഓഗസ്റ്റ് 18ന് ജനിച്ചു. . ഉളിക്കൽ, എടൂർ, കിളിയന്തറ എന്നീ സ്കൂളുകളിൽ പ്രാഥമിക വിദ്യാഭ്യാസം. തൊടുപുഴ ന്യൂമാൻ കോളേജിൽ നിന്ന് ബിരുദം നേടി. കോഴിക്കോട് ഗവ.ലോ കോളേജിൽ നിന്ന് നിയമബിരുദവും നേടി. ബി.എ.എൽ.എൽ.ബിയാണ് വിദ്യാഭ്യാസ യോഗ്യത.
രാഷ്ട്രീയ ജീവിതം
1970 മുതൽ കെ.എസ്.യുവിൻ്റെ സജീവ പ്രവർത്തകനായ സണ്ണി ജോസഫ് കോഴിക്കോട്, കണ്ണൂർ യൂണിവേഴ്സിറ്റികളിൽ വിദ്യാർത്ഥി പ്രതിനിധിയായ സിൻഡിക്കേറ്റ് മെമ്പറായിരുന്നു. നിലവിൽ യു.ഡി.എഫ് കണ്ണൂർ ജില്ലാ ചെയർമാനും പേരാവൂർ എം.എൽ.എയുമാണ്.
പ്രധാന പദവികൾ
അവലംബം
വർഗ്ഗം:പതിമൂന്നാം കേരള നിയമസഭാംഗങ്ങൾ വർഗ്ഗം:പതിനാലാം കേരളനിയമസഭാ അംഗങ്ങൾ വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ വർഗ്ഗം:1952-ൽ ജനിച്ചവർ വർഗ്ഗം:ഓഗസ്റ്റ് 18-ന് ജനിച്ചവർ വർഗ്ഗം:പതിനഞ്ചാം കേരളനിയമസഭാ അംഗങ്ങൾ
കീർത്തി ജയകുമാർ
ഒരു സമാധാന അദ്ധ്യാപകയും, സമാധാന പ്രവർത്തകയും, സുരക്ഷാ പ്രാക്ടീഷണറും, അഭിഭാഷകയും എഴുത്തുകാരിയുമാണ് കീർത്തി ജയകുമാർ (ജനനം: ഡിസംബർ 15, 1987). കോമൺ‌വെൽത്ത് സ്കോളർ, ഒരു വൈറ്റൽ വോയ്‌സ് (വിവി) ലീഡ് ഫെല്ലോ, ഒരു വിവി എൻഗേജ് ഫെലോ, ഒരു ലോക്കൽ പാത്ത്‌വേസ് ഫെല്ലോ, വേൾഡ് പൾസ് ഇംപാക്റ്റ് ലീഡർ എന്നീ നിലകളിൽ അറിയപ്പെടുന്ന അവർ റോയൽ സൊസൈറ്റി ഓഫ് ആർട്‌സിന്റെ ഫെല്ലോ കൂടിയാണ്.
ഗവേഷണം, റിപ്പോർട്ടേജ്, ഡോക്യുമെന്റേഷൻ എന്നിവയിലൂടെ ലിംഗഭേദം, സമാധാനം, സുരക്ഷ, ഫെമിനിസ്റ്റ് വിദേശനയം, പരിവർത്തന നീതി എന്നിവയുടെ ക്രോസ് സെക്ഷനിൽ പ്രവർത്തിക്കുന്ന ഒരു സംരംഭമായ ദി ജെൻഡർ സെക്യൂരിറ്റി പ്രോജക്ട് അവർ സ്ഥാപിച്ചു. മുമ്പ്, അവർ കഥപറച്ചിൽ, സിവിലിയൻ സമാധാനം കെട്ടിപ്പടുക്കൽ, ലിംഗസമത്വത്തിനായുള്ള ആക്ടിവിസം എന്നിവയിൽ ശ്രദ്ധ് കേന്ദ്രീകരിച്ചിരിക്കുന്ന ഒരു സംരംഭം ആയ ദ റെഡ് എലിഫന്റ് ഫൗണ്ടേഷൻ സ്ഥാപിച്ചിട്ടുണ്ട്.
ജീവചരിത്രം
ഇന്ത്യയിലെ ബാംഗ്ലൂരിൽ ഒരു ഹിന്ദു മാതാപിതാക്കളുടെ മകളായി ആണ് കീർത്തി ജയകുമാർ ജനിച്ചത്. തമിഴ്‌നാട്ടിലെ ചെന്നൈയിലെ സ്‌കൂൾ ഓഫ് എക്‌സലൻസ് ഇൻ ലോയിൽ നിന്നാണ് അവർ നിയമബിരുദം നേടിയത്.
കോസ്റ്റാറിക്കയിലെ യുപീസിൽ നിന്നും സമകാലിക ലോകത്തെ സുസ്ഥിര സമാധാനം എന്ന വിഷയത്തിൽ എംഎയും കോമൺവെൽത്ത് സ്‌കോളർഷിപ്പിൽ കവൻട്രി യൂണിവേഴ്‌സിറ്റിയിലെ സെന്റർ ഫോർ ട്രസ്റ്റ്, പീസ് ആൻഡ് സെക്യൂരിറ്റിയിൽ നിന്ന് സമാധാന, സംഘർഷ പഠനങ്ങളിൽ എംഎയും നേടി. കീർത്തി യുഎൻ ഓൺലൈൻ വോളന്റിയറായി ജോലി ചെയ്തിട്ടുണ്ട്.
ലിംഗാധിഷ്ഠിത അക്രമ വാദവും സമാധാന പ്രവർത്തനവും
സ്ത്രീകളുടെ അവകാശ പ്രശ്‌നങ്ങൾ, സമാധാനവും സംഘർഷവും എന്നീ വിഷയങ്ങളിൽ നിലകൊള്ളുന്ന ഒരു പ്രവർത്തകയാണ് കീർത്തി. അവർ മുമ്പ് റെഡ് എലിഫന്റ് ഫൗണ്ടേഷൻ നടത്തിയിരുന്നു. നിലവിൽ, അവർ ലിംഗ സുരക്ഷാ പദ്ധതിയായ ഗെൻഡർ സെക്യൂരിറ്റി പ്രൊജക്റ്റ് നടത്തുന്നു. യുഎൻ ഓൺലൈൻ വോളന്റിയറിംഗ് പ്രോഗ്രാമിലൂടെ "16 സിവിൽ സൊസൈറ്റികളിലും യുഎൻ ഏജൻസികളിലും" അവർ സന്നദ്ധ പ്രവർത്തനങ്ങളിൽ പ്രവർത്തിച്ചിട്ടുണ്ട്. അവർ ഡെക്കാൻ ക്രോണിക്കിൾ/ഏഷ്യൻ ഏജിലെ കോളമിസ്റ്റ് കൂടിയാണ്.
സാറാ ബ്രൗൺ നടത്തുന്ന എ വേൾഡ് അറ്റ് സ്കൂളിൽ ഒരു ഗ്ലോബൽ യൂത്ത് അംബാസഡറാണ് കീർത്തി.
ലോകമെമ്പാടുമുള്ള ലിംഗാധിഷ്ഠിത അക്രമങ്ങളെ അതിജീവിക്കുന്നവരെ പിന്തുണയ്‌ക്കുന്നതിനായി കീർത്തി 'സാഹസ്' എന്ന മൊബൈൽ ആപ്പ് കോഡ് ചെയ്‌ത് സൃഷ്‌ടിച്ചു. ഗ്ലോബൽ ഇന്നൊവേഷൻ എക്സ്ചേഞ്ചിൽ സാഹസ് ലിസ്റ്റ് ചെയ്യപ്പെട്ടു. SM4E അവാർഡിന് കീഴിൽ DEF ഇന്ത്യയിൽ നിന്ന് ആപ്പിന് അംഗീകാരം ലഭിച്ചു. സാഹസിനൊപ്പമുള്ള അവരുടെ പ്രവർത്തനത്തിന്, WATC 100 വിമൻ ഇൻ ടെക് ലിസ്റ്റിന്റെ ഷോർട്ട്‌ലിസ്റ്റിൽ കീർത്തി ഇടംപിടിച്ചു. സാഹസ് മൊബൈൽ ആപ്പ്, ഫേസ്ബുക്ക് ചാറ്റ്ബോട്ട്, ടെലഗ്രാം ചാറ്റ്ബോട്ട് എന്നിവയിലൂടെ വിവരങ്ങളിലേക്കും ഹെൽപ്പ് ലൈനുകളിലേക്കും ഉള്ള ആക്‌സസ് നൽകുന്നു.